hotchpotch/miracl-hf-unified huggingface dataset:
เซซามีสตรีท
เซซามี สตรีท () เป็นรายการโทรทัศน์สำหรับเด็กของสหรัฐอเมริกา ออกอากาศทางเครือข่ายสถานี พับลิกบรอดคาสติงเซอร์วิส (พีบีเอส) อย่างต่อเนื่องตั้งแต่ปี ค.ศ. 1969 จนถึงปัจจุบัน
เซซามี สตรีท เกิดขึ้นจากแนวคิดของ โจแอน แกนซ์ คูนีย์ ผู้อำนวยการสร้าง กับ ลอยด์ มอริซเซต ผู้บริหาร มูลนิธิคาร์เนกี โดยได้รับเงินสนับสนุนเบื้องต้นจากมูลนิธิคาร์เนกี, มูลนิธิฟอร์ด และจากรัฐบาลกลางของสหรัฐอเมริกา เป็นเงิน 8 ล้านดอลลาร์สหรัฐ ก่อตั้งองค์กรชื่อ Children's Television Workshop (CTW) เพื่อผลิตรายการโทรทัศน์สำหรับเด็กก่อนวัยเรียน ปัจจุบันนี้องค์กรนี้ใช้ชื่อว่า เซซามี เวิร์กชอป (Sesame Workshop)
ตัวละครหลักของเซซามี สตรีท เป็น หุ่นเชิด จากการออกแบบ เชิดและพากย์เสียงของ จิม เฮนสัน, แฟรงค์ ออซ และ เคอร์มิต เลิฟ เช่น เออร์นี, เบิร์ท, โกรเวอร์, บิกเบิร์ด, เอลโม, กบเคอร์มิต
นับถึงปี 2009 ซึ่งรายการมีอายุครบ 40 ปี รายการนี้ได้รับ รางวัลแกรมมี มาแล้ว 8 รางวัล และ รางวัลเอมมี 118 รางวัล โดยถูกออกอากาศใน 20 ภาษาจาก 120 ประเทศทั่วโลก จากการสำรวจประเมินว่าเด็กอเมริกันมากกว่า 77 ล้านคนเคยรับชมรายการนี้ โดยการสำรวจในปี 1996 พบว่าเด็กอเมริกันก่อนวัยเรียนถึง 95% เคยรับชมรายการนี้เมื่ออายุได้ 3 ปี
บาซิลลัสทูริงเยนซิส
บาซิลลัสทูริงจิเอนซิส () หรือ "บีที" เป็นแบคทีเรียที่อาศัยอยู่ในดิน ซึ่งสามารถใช้เป็นทางเลือกในการกำจัดศัตรูพืชแบบชีวภาพได้
"บีที" ก็มีอยู่ไส้ของหนอนผีเสื้อหลายๆชนิดทั้งผีเสื้อและผีเสื้อกลางคืน
ในระยะการออกสปอร์ บีทีหลายๆสายพันธุ์จะผลิตโปรตีนผลึก (proteinaceous inclusions) พร้อมกับโปรตีนคริสตัล (Crystal, Cry toxin) ซึ่งเป็น ประเภท δ-endotoxins โปรตีนนี้เองที่มีฤทธิเป็นสารกำจัดแมลง บีทีท็อกชินหรือครายท็อกซิน (Bt toxin or Cry toxin) เป็นสารฆ่าแมลงที่ไม่มีอันตรายต่อมนุษย์ เนื่องจากว่า บีที จะทำงานในระบบกระเพาะซื่งเป็นเบส ซื่งกระเพาะแบบนี้ไม่พบในกลุ่มสัตว์ที่มีกระดูกสันหลังเช่นมนุษย์ ดังนั้น จึงไม่มีอันตรายต่อสัตว์เลี้ยงทั่วไปและมนุษย์ ในปัจจุบัน มี บีทีท็อกซินอยู่ทั้งหมด 57 ชนิด แต่ละชนิดมีผลต่อแมลงแตกต่างกัน ตัวอย่างเช่น Cry1Aa และ Cry2A มีผลต่อผีเสื้อและผีเสื้อกลางคืน ส่วน Cry5 มีผลต่อแมลงประเภทยุง
บีทีจะทำงานก็ต่อเมื่อได้รับการบริโภคเข้าไปในแมลง ดังนั้น จึงมีผลเฉพาะแมลงบางกลุ่ม ทำให้แมลงที่ไม่ใช่ศัตรูพืชไม่ได้ถูกกำจัดไปด้วย จึงเป็นผลดีต่อระบบนิวเศน์
บีทีถูกเริ่มใช้ในรูปแบบของยาฆ่าแมลงในปี 1956 ในชื่อของ Thuricide ในปี 1991 พืชชนิดแรกที่ได้รับการตัดต่อทางพันธุกรรมให้สามารถผลิตบีทีได้ได้ออกมาจำหน่าย นั่นคือ ฝ้ายที่ผลิตบีที ในขณะนี้ มีพืชที่สามารถผลิตบีทีปลูกอยู่เกิบ 200 ล้าน เอเคอร์ทั่วโลก ทั้งนี้ รวมถึงข้าวโพดบีที ผ้าฝ้ายบีที ยาสูบบีที ข้าวและมะเขือเทศ
http://www.lifesci.sussex.ac.uk/home/Neil_Crickmore/Bt/
ฮักนะ 'สารคาม
ฮักนะ 'สารคาม เป็นภาพยนตร์ไทย เริ่มออกฉายวันที่ 10 มีนาคม พ.ศ. 2554 อำนวยการผลิตโดย FCS Entertainment และ บาแรมยู จัดจำหน่ายโดยสหมงคลฟิล์ม กำกับภาพยนตร์โดย ธัญญ์วาริน สุขะพิสิษฐ์
โรงพยาบาลมหาราชนครเชียงใหม่
โรงพยาบาลมหาราชนครเชียงใหม่ ตั้งอยู่ในเขตเทศบาลนครเชียงใหม่ ตำบลศรีภูมิ อำเภอเมืองเชียงใหม่ จังหวัดเชียงใหม่ ก่อตั้งขึ้นเมื่อปี พ.ศ. 2499 โดยมีชื่อที่ชาวบ้านเรียกติดปากว่า "โรงพยาบาลสวนดอก" เนื่องจากตั้งอยู่ใกล้เคียงกับ "ประตูสวนดอก" ประตูเมืองของเมืองเชียงใหม่ เป็นโรงพยาบาลในสังกัดของคณะแพทยศาสตร์ มหาวิทยาลัยเชียงใหม่
โรงพยาบาลมหาราชนครเชียงใหม่ ก่อตั้งขึ้นเมื่อปี พ.ศ. 2499 เป็นโรงพยาบาลในสังกัดคณะแพทยศาสตร์ มหาวิทยาลัยเชียงใหม่ซึ่ง มีชื่อเดิมคือคณะแพทยศาสตร์ โรงพยาบาลนครเชียงใหม่ ก่อตั้งขึ้นในสังกัดมหาวิทยาลัยแพทยศาสตร์ (มหาวิทยาลัยมหิดลในปัจจุบัน) และเป็นโรงเรียนแพทย์แห่งที่ 3 ของประเทศไทยต่อจากคณะแพทยศาสตร์ศิริราชพยาบาล มหาวิทยาลัยมหิดล และคณะแพทยศาสตร์โรงพยาบาลจุฬาลงกรณ์ มหาวิทยาลัยแพทยศาสตร์ หรือ คณะแพทยศาสตร์ จุฬาลงกรณ์มหาวิทยาลัย ในปัจจุบัน โรงพยาบาลมหาราชนครเชียงใหม่เป็นโรงพยาบาลมหาวิทยาลัยที่มีขนาดใหญ่ที่สุดในประเทศไทย โดยการนับจำนวนเตียง ปี พ.ศ. 2558 และมีความเป็นมาดังนี้
ผักกาดก้านขาว
ผักกาดก้านขาว ("Brassica napus") หรือ () เป็นพืชดอกสีเหลืองสดในวงศ์ Brassicaceae (วงศ์เดียวกับกะหล่ำปลี) ผักกาดขาวเป็นแหล่งใหญ่อันดับสามที่ใช้ในการผลิตน้ำมันพืชของโลกในปี ค.ศ. 2000 น้ำมันจากผักกาดก้านขาวยังถูกใช้ในการผลิตไบโอดีเซลได้ นอกจากนั้นใบและก้านของผักกาดก้านขาวยังกินได้อีกด้วย
ผักกาดก้านขาวมีชื่อพื้นเมืองอื่นดังนี้ (ผักกาดมูเซอ,ผักกาดยาง เชียงใหม่) และสะเบเด๊าะ (กะเหรี่ยง,แม่ฮ่องสอน)
ไอโซเมอร์
ไอโซเมอร์ () เป็นโมเลกุลที่มีสูตรเคมีเหมือนกันแต่มีโครงสร้างทางเคมีต่างกัน 
ไอโซเมอร์ 2 ตัวไม่จำเป็นจะต้องมีคุณสมบัติคล้ายกัน เว้นแต่ว่าไอโซเมอร์ทั้งสองจะอยู่ในหมู่ฟังก์ชันเดียวกัน
ไอโซเมอร์มีหลายชนิดเช่น stereoisomers, enantiomers, geometrical isomers, เป็นต้น
โพรพานอลมีสูตรเคมี CHO (หรือ CHOH) และพบได้ 2 ไอโซเมอร์: propan-1-ol (n-propyl alcohol; I) และ propan-2-ol (isopropyl alcohol; II)
หมายเหตุตำแหน่งอะตอมของออกซิเจน นั้นแตกต่างระหว่างไอโซเมอร์ทั้งสอง: ในไอโซเมอร์แรกอะตอมของออกซิเจนติดกับคาร์บอนตัวปลาย ขณะที่ในไอโซเมอร์ที่ 2 อะตอมของออกซิเจนจะติดกับคาร์บอนตัวกลาง
อย่างไรก็ตาม CHO ยังมีอีกไอโซเมอร์ที่มีคุณสมบัติแตกต่างกันมาก ไอโซเมอร์ที่สามคือ: methoxyethane (methyl-ethyl-ether; III) ซึ่งเป็นอีเทอร์ ไม่ใช่แอลกอฮอล์  และก็ไม่มีกลุ่ม ไฮดรอกซิล
คุณสมบัติทางเคมีของ methoxyethane ก็จะคล้ายกับ ethers ตัวอื่นๆมากกว่าโพรพานอล
แฟรี่ พลาซ่า
ห้างสรรพสินค้าแฟรี่ พลาซ่า เป็นห้างสรรพสินค้าท้องถิ่น ที่เปิดให้บริการมาอย่างยาวนานในจังหวัดขอนแก่น ก่อตั้งโดย นายวรพงษ์ พัฒนพีระเดช ตั้งแต่ปี 2509 และในปี 2538 ได้เปิดศูนย์สรรพสินค้าแฟรี่ พลาซ่า สาขากลางเมือง มีพื้นที่รวม 35,941 ตร.ม. โดยเป็นอาคารพื้นที่ขาย 2 ชั้นและอาคารจอดรถ 11 ชั้น ซึ่งสามารถจอดรถได้ราว 479 คัน ตั้งอยู่ที่ 69/9 ถนนกลางเมือง ต.ในเมือง อ.เมืองขอนแก่น จ.ขอนแก่น 40000
จากนั้นในปี 2544 ได้ขยายพื้นที่ขายเพิ่มขึ้น อีก 4,590 ตร.ม. เพื่อสร้างโรงภาพยนตร์อีก 4 โรง ซึ่งปัจจุบัน ศูนย์สรรพสินค้าแฟรี่ พลาซ่าประกอบได้ด้วย อาคารพื้นที่ขายส่วนเดิม 2 ชั้น เป็น ส่วนห้างสรรพสินค้า, ซูเปอร์มาร์เก็ตโดยตลาดโลตัส , ร้านค้าท้องถิ่น และร้านอาหารต่างๆ เช่น ที่ชั้น 1 ได้แก่ KFC, McDonalds, The Pizza Company, Swensens, Black Canyon, Daidomon, ร้านขนมจีนบุฟเฟ่ต์กินเส้น ฯลฯ บริเวณชั้น 2 ได้แก่ Chester's Grill, Hachiban Ramen, Hotpot, ร้านอาหารไทยบุฟเฟต์อิ่มดี 
ส่วนโรงภาพยนตร์ในส่วนขยายจะอยู่ชั้นที่ 3-5 โดยมี 4 โรงชื่อโรงภาพยนตร์แฟรี่ ซินิเพล็กซ์
สำหรับสถานที่ตั้ง ตั้งอยู่ติดถนนหลัก 2 ถนน คือ ถนน กลางเมือง และถนนหน้าเมือง โทรศัพท์ 043 321 971-4
ให้บริการทุกวัน 
วัน จันทร์- ศุกร์ เปิด 10.30-21.30น.
วัน เสารํ-อาทิตย์ และวันหยุดนักขัตฤกษ์ เปิด 10.00-21.30 น.
แฟรี่ พลาซา ประกอบด้วยพื้นที่สำคัญดังนี้
สนามบินบ้านธิ
สนามบินบ้านธิ () เป็นสนามบินรองขนาดเล็ก ตั้งอยู่ที่ตำบลบ้านธิ อำเภอบ้านธิ จังหวัดลำพูน
ในปี พ.ศ. 2548 ช่วงรัฐบาลพันตำรวจโททักษิณ ชินวัตร ได้มีแนวคิดในการพัฒนาเมืองด้านตะวันออกของเมืองเชียงใหม่ เพื่อรองรับการพัฒนาและการขยายเมืองในอนาคต โดยพื้นที่ดังกล่าวครอบคลุมพื้นที่อำเภอสันกำแพง และอำเภอบ้านธิ รวมทั่งมีแนวความคิดในการพัฒนาและยกระดับสนามบินบ้านธิ ให้เป็นท่าอากาศยาน เพื่อรองรับการขยายตัวดังกล่าวด้วย
"ไม่มีสายการบินพาณิชย์เปิดให้บริการ"
ฟันดังโก
เคอร์ติส โจนาธาน ฮัสเซย์ (Curtis Jonathan Hussey) เกิด 22 กรกฎาคม ค.ศ. 1981 นักมวยปล้ำอาชีพชาวอเมริกัน ปัจจุบันเซ็นสัญญากับWWEในนาม ฟันดังโก (Fandango) อดีตสังกัดฟลอริดาแชมเปียนชิปเรสต์ลิง(FCW) เป็นผู้ชนะการแข่งขันNXTซีซั่น4 ใช้ชื่อ จอห์นนี เคอร์ติส (Johnny Curtis)
ฟันดังโกเปิดตัวในสแมคดาวน์ปี 2013 ได้เปิดศึกกับคริส เจริโคโดยในรอว์ 18 มีนาคม เจริโคให้สัมภาษณ์เกี่ยวกับแมตช์ชิงแชมป์อินเตอร์คอนติเนนทัล ฟันดังโกเข้ามาขัดจังหวะ แต่เจริโคล้อเลียนชื่อของฟันดังโก ทำให้ฟันดังโกบอกว่าแกจะต้องเรียนรู้วิธีเรียกให้ถูก ในสแมคดาวน์ 22 มีนาคม เจริโคมีแมตช์กับแจ็ก สแวกเกอร์ พยายามจะใส่ Lionsault แต่ฟันดังโกโดดขึ้นมาเตะก้านคอ ก่อนจะเป็นสแวกเกอร์ใส่ Swagger bomb กดนับ 3 ชนะ หลังแมตช์ฟันดังโกตามมาอัดเจริโคต่อและถามว่าชั้นชื่ออะไร ก่อนปิดท้ายด้วยท่า Leg drop ในรอว์ 25 มีนาคม ฟันดังโกเปิดตัวออกมา แต่เจริโควิ่งออกมาอัดทำให้ฟันดังโกหนีไป หลังจากที่เจริโคเอาชนะดอล์ฟ ซิกก์เลอร์ไปได้ หลังแมตช์บิ๊กอีมาลอบทำร้ายเจริโคแล้วจับใส่ท่าไม้ตายซ้ำอีก ฟันดังโกออกมาต่อยเจริโคซ้ำอีกเป็นชุดต่อด้วยท่าไม้ตาย Diving Legdrop คืนเดียวกันเจริโคให้สัมภาษณ์ว่าเขาไปคุยกับวิกกี เกร์เรโรมาแล้ว และขอให้จัดแมตช์เจอกับฟันดังโกในเรสเซิลเมเนีย ครั้งที่ 29 และฟันดังโกชนะ และได้รีแมตช์แพ้เจริโคในเอ็กซ์ตรีมรูลส์ (2013) ในมันนีอินเดอะแบงก์ (2013)ได้ร่วมชิงกระเป๋าสิทธิ์ชิงแชมป์โลกเฮฟวี่เวทซึ่งแดเมียน แซนดาวชนะ ในรอว์ 23 ธันวาคม ฟันดังโกชนะดอล์ฟ ซิกก์เลอร์ และได้สัญญาชิงแชมป์อินเตอร์กับบิ๊กอีในรอว์สัปดาห์ถัดมา แต่ไม่ได้แชมป์ ในปี 2016 ได้ร่วมทีมกับไทเลอร์ บรีซในนาม Breezango
เขาอาศัยอยู่ในแทมปา, ฟลอริดา เป็นแฟนของวิดีโอเกมและซีรีส์แฟนตาซีโดยเฉพาะอย่าง Final Fantasy XIII เขาสนับสนุนบอสตันเรดซอกซ์และเอฟเวอร์ตัน บางส่วนของงานอดิเรกของเขารวมถึงการสเก็ตบอร์ดและการเก็บรวบรวมดาดฟ้าสเกตบอร์ด; นอกจากนี้เขายังเป็นเจ้าของกว่า 300 วิดีโอเทปที่ผ่านมา WWE, WCW และ ECW ในฤดูร้อนของปี 2013 เขาได้สักแขนครึ่งบนขาของเขามีวงดนตรีที่เขาชื่นชอบ
เขาเป็นตัวละครในวิดีโอเกมของ WWE 2K
อาการระคายเคืองเยื่อหุ้มสมอง
อาการระคายเคืองเยื่อหุ้มสมอง หรืออาการคอแข็งเกร็ง () เป็นอาการแสดงทางการแพทย์ประกอบด้วยลักษณะร่วมสามอย่าง ได้แก่ คอแข็ง (nuchal rigidity, neck stiffness) แพ้แสงจ้า (photophobia) และปวดศีรษะ เป็นสัญญาณแสดงว่ามีการระคายเคืองของเยื่อหุ้มสมอง อาจพบในโรคเยื่อหุ้มสมองอักเสบ ภาวะเลือดออกใต้เยื่อหุ้มสมองชั้นกลาง และโรคอื่นๆ
การชัก
ชัก () มีนิยามทางการแพทย์หมายถึงภาวะซึ่งมีภาวะกระตุ้นของเซลล์ประสาทในสมองอย่างมากผิดปกติ (abnormal excessive or synchronous neuronal activity in the brain) ซึ่งอาจแสดงอาการให้เห็นได้หลายอย่าง ตั้งแต่เป็นการชักเกร็งกระตุกอย่างรุนแรง ไปจนถึงเพียงเหม่อลอยชั่วขณะ
นกกก
นกกก หรือ นกกะวะ หรือ นกกาฮัง () เป็นนกขนาดใหญ่จำพวกนกเงือก นกกกสามารถพบได้ในป่าของอินเดีย, คาบสมุทรมลายู, สุมาตรา และอินโดนีเซีย ด้วยขนาดและสีทำให้นกกกเป็นสัญลักษณ์ที่สำคัญเชิงวัฒนธรรมและพิธีกรรมในหลายชนเผ่า นกกกเป็นนกที่มีอายุยืน นกในกรงเลี้ยงสามารถมีอายุได้ถึง 50 ปี ปกติจะกินผลไม้เป็นอาหาร โดยเฉพาะลูกไทร แต่บางครั้งจะกินสัตว์เลี้ยงลูกด้วยนมขนาดเล็ก, สัตว์เลื้อยคลาน และนกชนิดอื่นเป็นอาหาร
นกกกจัดเป็นนกเงือกชนิดที่ใหญ่ที่สุด มีความยาวลำตัวประมาณ 130-150 เซนติเมตร มีปีกสีดำพาดเหลือง ปลายปีกขาว หางสีขาวพาดดำ ตัวผู้มีนัยน์ตาสีแดง ด้านหน้าโหนกที่อยู่บนปากมีสีดำ ส่วนตัวเมียมีนัยน์ตาสีขาว ด้านหน้าโหนกไม่มีสีดำ
มีพฤติกรรมอยู่รวมกันเป็นฝูงขนาดเล็ก จนกว่าจะโตเต็มที่และหาคู่ได้ มีฤดูผสมพันธุ์ระหว่างเดือนมกราคม-พฤษภาคม โดยตัวผู้จะเป็นฝ่ายเกี้ยวพาราสีตัวเมีย และเสาะหาโพรงไม้ตามต้นไม้ใหญ่ที่นกหรือสัตว์อื่นทิ้งไว้ ทั้งนี้เนื่องจากนกกกไม่สามารถที่จะเจาะโพรงเองได้ เนื่องจากจะงอยปากไม่แข็งแรงพอ ตัวเมียจะใช้เวลาตัดสินใจเข้าโพรงนานอาจนานเป็นสัปดาห์ ทั้งนี้เพราะระยะเวลาที่ตัวเมียจะเข้าไปอยู่ในโพรงเพื่อวางไข่และเลี้ยงดูลูกอ่อนกินเวลานานถึง 3 เดือน ในระยะนี้นกกกตัวผู้จะเอาใจตัวเมียเป็นพิเศษด้วยการบินออกอาหารมาป้อนตัวเมียอยู่สม่ำเสมอ ขณะที่ตัวเมียเมื่อเข้าไปในโพรงแล้วจะปิดปากโพรงเหลือเพียงช่องพอให้ปากของตัวผู้ส่งอาหารมาได้เท่านั้น ด้วยมูล, เศษอาหาร และเศษไม้ในโพรง
นกกกตัวเมียใช้เวลากกไข่นาน 1 เดือน อาจวางไข่ได้ 2 ฟอง แต่ลูกนกตัวที่อ่อนแอกว่าอาจตายไปซึ่งเป็นวิถีตามธรรมชาติ เพื่อไม่ให้เป็นภาระของพ่อแม่ เมื่อลูกนกฟักเป็นตัว นกตัวผู้ต้องออกหาอาหารมากยิ่งขึ้นอาจมากถึงวันละ 10 เที่ยว ในระยะทางอาจไกลได้ถึง 10 กิโลเมตร ขณะที่นกตัวเมียจะเป็นฝ่ายสอนลูกนกปิดปากโพรงเพื่อป้องกันอันตรายจากสัตว์นักล่าต่าง ๆ ซึ่งเป็นการสอนที่จะตกทอดต่อไปเรื่อย ๆ จากรุ่นต่อรุ่น
เมื่อลูกนกโตพอที่จะบินเองได้แล้ว เนื้อที่ในโพรงเริ่มคับแคบ นกกกตัวเมียจะเป็นฝ่ายพังโพรงรังบินออกมาก่อน ขณะที่ลูกนกจะฝึกซ้อมบินด้วยการกระพือปีกในโพรงและปิดปากโพรงตามที่แม่นกสอน เมื่อลูกนกพร้อมที่จะบินเองแล้ว พ่อแม่นกจะรอให้ลูกนกพังโพรงและบินออกมาเองด้วยการล่อด้วยอาหาร และส่งเสียงร้อง เมื่อลูกนกหิวจะกล้าบินออกมาเอง ในระยะแรกพ่อแม่นกจะยังคอยดูแลลูก จนกว่าจะโตพอที่จะช่วยเหลือตัวเองได้
นกเงือกกรามช้าง
นกเงือกกรามช้าง หรือ นกกู๋กี้ () เป็นนกในวงศ์นกเงือกพบในป่าจากทางตะวันออกเฉียงเหนือของประเทศอินเดียและประเทศภูฏาน, ทางตะวันออกและใต้จนถึงกลางภูมิภาคเอเชียตะวันออกเฉียงใต้และหมู่เกาะซุนดา ยกเว้น เกาะซูลาเวซี นกเงือกกรามช้างยาว 75–100 ซม. เพศผู้หนัก 1.8-3.65 กก. เพศเมียหนัก 1.36-2.7 กก. ทั้งสองเพศมีลักษณะต่างกัน ซึ่งคล้ายกันกับญาติใกล้ชิดของมันคือนกเงือกกรามช้างปากเรียบ แต่นกเงือกกรามช้างมีขีดสีเข้มที่คอส่วนล่าง (จึงเป็นที่มาของชื่อ "Bar-pouched")
นกเงือกกรามช้างยาว 75–100 ซม. เพศผู้หนัก 1.8-3.65 กก. เพศเมียหนัก 1.36-2.7 กก. มีโหนกเป็นลอนหยักบริเวณด้านบนของปาก ปากด้านข้างเป็นรอยสัน ทั้งสองเพศมีลักษณะต่างกัน เพศผู้มีถุงใต้คอสีเหลืองขีดดำสองข้าง เพศเมียมีถุงสีฟ้า ลำตัวสีดำปลอด หางมีสีขาว
ซึงรี
อี ซึง-ฮย็อน (; ) รู้จักกันในนาม ซึงรี หรือ V.I.(; ) เป็นนักร้อง-นักแต่งเพลง ชาวเกาหลีใต้ และนักแสดง , เขาเป็นสมาชิกที่เด็กในวงบอยแบนด์เกาหลีใต้ วงบิ๊กแบง ซึงรีมีผลงานอัลบั้มเดี่ยว , VVIP ที่ปล่อยวางจำหน่ายเมื่อปี 2011
ก่อนที่จะเป็นสมาชิกวงบิ้กแบง , ในบ้านเกิดของซึงรี ควังจู เขายังเป็นหัวหน้าและสมาชิกเต้นในวง "II Hwa" , ซึงรีเป็นที่รู้จักจากความสามารถทางการเต้น , การปรากฏตัวของซิงรีครั้งแรกบนโทรทัศน์ในรายการเรียลลิตี้ "Let's Cokeplay: Mnet Battle Shinhwa" กลับการแสดงร่วมกับวง Shinnhwa จนทางวงต้องกล่าวว่านี้อาจจะเป็น Shinnhwa ที่สอง
หลังจากการสอบผ่านเข้ามหาวิทยาลัย ซึงรี ได้รับการยอมรับจากมหาวิทยาลัยจุงอัง และเริ่มการศึกษาวิทยาลัยของเขาในช่วงฤดูใบไม้ผลิ ค.ศ. 2010 พร้อมกับ ยูริ และ ซูยอง แห่งวงเกิลส์เจเนอเรชัน
สโมสรฟุตบอลมาแชร์ชัยภูมิ
สโมสรฟุตบอล มาแชร์ ชัยภูมิ ยูไนเต็ด เป็นสโมสรฟุตบอลอาชีพในประเทศไทยโดยเป็นทีมจากจังหวัดชัยภูมิ มีบริษัท มาแชร์-บริษัทเบียร์ลีโอ-NATJAR GARDEN สนับสนุนทีม ปัจจุบันเล่นใน ไทยลีก 4 EUROCAKE LEAGUE โซนภาคตะวันออกเฉียงเหนือ
สโมสรฟุตบอลประจำจังหวัดชัยภูมิได้บริษัทมาแชร์ สนับสนุนทีมด้วยงบประมาณ 1 ล้านบาท แล้วได้เปลี่ยนชื่อเป็น มาแชร์ชัยภูมิ เอฟซี หลังจากที่มีข่าวออกมาก่อนหน้านี้ว่า "กระเรียนผยอง" ชัยภูมิ ยูไนเต็ด เตรียมที่จะได้รับการสนับสนุนจากบ.มาร์แชร์ ด้วยงบประมาณเฉียดล้านบาท และพร้อมเปลี่ยนชื่อทีมตามชื่อผู้สนับสนุนเพื่อสู้ศึกเอไอเอสริจินอลลีก ภูมิภาคดิวิชั่น 2 ฤดูกาลนี้ โดยล่าสุดเมื่อวันที่ 3 มี.ค ที่ผ่านมา ณ สนามไดรฟ์กอล์ฟมาร์แชร์ จ.สมุทรสาคร เวลา 11.00 น. ได้มีการเซ็นสัญญาร่วมกันระหว่างบ.มาร์แชร์ ประเทศไทย จำกัด นำโดย อรุณ คงเจริญ ประธานกรรมการบ.มาร์แชร์ฯ พร้อมด้วย สิทธิชัย ศารทูลธรรม กรรมการบริหารบ.มาร์แชร์ฯ และ "น้าชู" ชูเกียรติ หนูสลุง ตัวแทนจากทีมชัยภูมิ ยูไนเต็ด โดยบ.มาร์แชร์ฯ ได้เซ็นสัญญาร่วมสนับสนุนทีมชัยภูมิ ยูไนเต็ด เป็นเวลา 1 ปี ด้วยงบประมาณ 1 ล้านบาท และเปลี่ยนชื่อทีมใหม่เป็น "มาร์แชร์ ชัยภูมิ เอฟซี" ในการสู้ศึกเอไอเอสริจินอลลีกภูมิภาคดิวิชั่น 2 โซนภาคตะวันออกเฉียงเหนือฤดูกาลนี้ ซึ่งทีมมีโปรแกรมที่จะประเดิมสนามด้วยการบุกไปเยือน"กระรอกขาวเจ้าสนาม" ร้อยเอ็ด ยูไนเต็ด ในวันที่ 5 มี.ค. นี้ ที่สนามกีฬากลาง จ.ร้อยเอ็ด
ใช้สนามกีฬากลางจังหวัดชัยภูมิเป็นสนามเหย้าในการแข่งขัน มีความจุได้ 24500 กว่าที่นั่ง ผู้ถือสิทธิ์ของสนามคือองค์การบริหารส่วนจังหวัดชัยภูมิ เมื่อต้นการแข่งขันเอไอเอสลีกภูมิภาคดิวิชั่น / 2011 สนามแห่งนี้ได้ทำการปรับปรุงใหม่ เพื่อที่จะใช้ในการแข่งขันฟุตบอลอาวุโสชิงแชมป์โลก ทางสโมสรจึงต้องใช้สนามฟุตบอลของสถาบันการพละศึกษาฯชัยภูมิเป็นสนามเหย้าแห่งที่ 2 แทน จนกว่าการแข่งขันฟุตบอลผู้อาวุโสชิงแชมป์โลก เสร็จสิ้น
ไฟรเออร์
ไฟรเออร์ () เป็นนักบวชคาทอลิกประเภทหนึ่ง ซึ่งสังกัดคณะนักบวชภิกขาจาร คำว่า "ไฟรเออร์" มาจากภาษาอังกฤษ Friar ซึ่งมาจากภาษาฝรั่งเศส  frère และภาษาละติน frater แปลว่า ภราดา (พี่น้องชาย) เป็นคำที่คริสตชนยุคแรกใช้เรียกกันภายในกลุ่มเพื่อแสดงความสัมพันธ์ฉันพี่น้อง นักบุญฟรังซิสแห่งอัสซีซีจึงนำคำนี้มาใช้เป็นชื่อคณะนักบวชที่ตนเองก่อตั้งขึ้น ว่า Ordo Fratrum Minorum (ในประเทศไทยแปลกันว่า คณะภราดาน้อย) ต่อมาคำว่าไฟรเออร์จึงแพร่หลายไปใช้กับคณะนักบวชอื่น ๆ (เฉพาะบางคณะ)
ทั้งไฟรเออร์และนักพรต (monk) ต่างเป็นนักบวชคาทอลิก แต่มีวัตรปฏิบัติต่างกัน ไฟรเออร์เป็นนักบวชที่เน้นวัตรด้านเผยแพร่ศาสนา ในยุคแรก ๆ ไฟรเออร์ไม่มีที่พักประจำ แต่จะเร่ร่อนไปเรื่อยๆ ดำรงชีวิตโดยขอปัจจัยยังชีพจากประชาชน ไฟรเออร์จึงมีความเป็นอยู่ใกล้ชิตกับสังคมมาก ขณะที่นักพรตจะเน้นวัตรการอธิษฐาน (prayer) การเพ่งพินิจ (contemplation) มีที่อยู่เป็นหลักแหล่งเรียกว่าอารามซึ่งแยกต่างหากจากสังคม ยังชีพด้วยการเกษตรเลี้ยงตนเองภายในอารามนั้น
ตามสภาสังคายนาลียงครั้งที่สอง ระบุว่าคณะไฟรเออร์แบ่งเป็น 2 ชั้น คือคณะใหญ่ 4 คณะ ได้แก่
คณะเล็กมี 10 คณะ ได้แก่
แบล็ค สวอน
แบล็ค สวอน () เป็นภาพยนตร์แนวจิตวิทยาสยองขวัญ กำกับโดย ดาร์เรน อโรนอฟสกี้ นำแสดงโดย นาตาลี พอร์ตแมน, วินเซนต์ คาสเซล และ มิล่า คูนิส เนื้อเรื่องนั้นอ้างอิงจากการแสดงบัลเล่ต์ชุด สวอน เลค ซึ่งเป็นเรื่องราวเกี่ยวกับราชินีหงส์ ในการแสดงชุดนี้ต้องการนักบัลเล่ต์ที่สามารถแสดงเป็นได้ทั้งหงส์ขาวที่บริสุทธิ์และหงส์ดำที่ยั่วยวน คนหนึ่งคือนีน่า(พอร์ตแมน)ผู้ที่สามารถเป็นหงส์ขาวได้อย่างสมบูรณ์แบบ ส่วนอีกคนคือลิลลี่(คูนิส)ผู้ที่เหมาะสมกับบทหงส์ดำ และเมื่อทั้งสองต้องแข่งขันกัน นีน่าก็เริ่มพบด้านมืดของตัวเอง
ภาพยนตร์เรื่องนี้ถูกรับเลือกให้เป็นภาพยนตร์เปิดงานเทศกาลภาพยนตร์นานาชาติเวนิส ครั้งที่ 67 และได้ออกฉายในสหรัฐอเมริกา (limited Release)ในวันที่ 3 ธันวาคม และอย่างเป็นทางการทั่วประเทศในวันที่ 17 ธันวาคม ภาพยนตร์เรื่องนี้ได้รับเสียงชื่นชมอย่างมาก โดยเฉพาะประสิทธิภาพและความสามารถในการแสดงของ นาตาลี พอร์ตแมน และการกำกับของ ดาร์เรน อโรนอฟสกี้ ซึ่งภาพยนตร์เรื่องนี้ทำให้ นาตาลี พอร์ตแมน ได้รับรางวัลนักแสดงนำหญิงยอดเยี่ยม จากการประกาศผลรางวัลออสการ์ ครั้งที่ 83 อีกด้วย และยังถูกเสนอชื่อเข้าชิงอีก 4 รางวัล ได้แก่ ภาพยนตร์ยอดเยี่ยม, ผู้กำกับยอดเยี่ยม(อโรนอฟสกี้), กำกับภาพยอดเยี่ยม และ ตัดต่อภาพยอดเยี่ยม
โอเวอร์เดอะลิมิต (2010)
โอเวอร์เดอะลิมิต เป็นรายการมวยปล้ำ ของ WWE ใน เพย์-เพอร์-วิว จัดขึ้นครั้งแรก ในวันที่ 23 พฤษภาคม ค.ศ. 2010 ที่โจหลุยส์อรินา ดีทรอยต์ มิชิแกน
การเปลี่ยนแปลงของระดับความรู้สึกตัว
การเปลี่ยนแปลงของระดับความรู้สึกตัว () คือภาวะใดๆ ก็ตาม ที่ความตื่นตัวของบุคคลไม่อยู่ในระดับปกติ โดยระดับความรู้สึกตัว () คือการวัดระดับความตื่นตัวของบุคคลที่ทำให้มีการตอบสนองต่อสิ่งเร้าจากสิ่งแวดล้อม การมีระดับความรู้สึกตัวลดลงเล็กน้อยอาจจัดอยู่ในภาวะง่วงงุน () ซึ่งสามารถกระตุ้นให้ตื่นตัวได้โดยง่าย หากลดลงกว่านี้อาจเข้าสู่ภาวะตื้อ () ซึ่งไม่สามารถกระตุ้นให้ตื่นเต็มที่ได้ หากไม่สามารถกระตุ้นให้ตื่นได้เลยเรียกว่าภาวะเงียบงัน () และหากไม่สามารถมีการตอบสนองที่มีความหมายได้เลยเรียกว่าโคม่า () ระดับความรู้สึกตัวนี้สามารถวัดเป็นตัวเลขได้โดยใช้เครื่องมือที่เรียกว่าแบบประเมินความรู้สึกตัวของกลาสโกว
ชเว นา-ย็อน
นา ย็อน ชเว (; ) เป็นนักกอล์ฟหญิงชาวเกาหลีใต้ ปัจจุบันเล่นอยู่ในแอลพีจีเอทัวร์
ในปี 2004 ชเวชนะการแข่งขันแอลพีจีเอทัวร์ของเกาหลี รายการ ADT CAPS Invitational เป็นรายการแรก หลังจากนั้นเพียงไม่นาน ชเวจึงตัดสินใจเทิร์นโปร และตั้งแต่ปี 2004-2007 ชเวได้แชมป์แอลพีจีเอของเกาหลี ปีละ 1 รายการ
ในปี 2007 ชเวได้เข้าแข่งขันรายการ Hana Bank-KOLON Championship ซึ่งเป็นรายการที่จัดร่วมกันระหว่างแอลพีจีเอทัวร์ กับแอลพีจีเอของเกาหลี และได้อันดับที่ 8 เธอได้เข้าสู่ Qualifying School ในปี 2007 และได้รับสิทธิ์ให้ได้เข้าร่วมในแอลพีจีเอทัวร์ในปี 2008 และในปีนั้น เธอสามารถทำเงินรางวัลได้เป็นอันดับที่ 11 ติด Top 10 ทั้งหมด 9 จาก 27 รายการที่เธอลงเล่น และได้อันดับ 2 ของผู้เล่นหน้าใหม่ยอดเยี่ยม ซึ่งผู้ชนะเป็นของ เจิ้ง หย่าหนี จากไต้หวัน
ในปี 2009 ชเวได้แชมป์แอลพีจีเอทัวร์ 2 รายการ และในปี 2010 เธอได้แชมป์อีก 2 รายการ ทำให้เธอเป็นผู้เล่นที่ทำเงินรางวัลสูงที่สุดแห่งปี และเป็นผู้เล่นที่ได้รับรางวัล Vare Trophy อีกด้วย
ทีเซ็ท
ทีเซ็ท () เป็นวง ป็อปร็อค ก่อตั้งในปี ค.ศ. 1966 โดยต้นกำเนิดมาจาก เดลฟท์ ประเทศเนเธอร์แลนด์
วงนี้เริ่มบันทึกเสียงเมื่อปี ค.ศ. 1969 ในอัลบั้ม "มา เบลลี่ อามี่" ซึ่งขายในเนเธอร์แลนด์ได้มากกว่า 100,000 ชุด ได้ออกอัลบั้มในสหรัฐอเมริกา เมื่อปี ค.ศ. 1970
พวกเขาขายอัลบั้มในเนเธอร์แลนด์ได้มากกว่าหนึ่งล้านตลับ จนได้รับรางวัลแผ่นเสียงทองคำในประเทศ
อย่างไรก็ตาม เพลงบางเพลงถูกห้ามจำหน่ายในสหรัฐอเมริกา เพราะเหตุที่เพลงบางเพลง ได้กล่าวถึงยาเสพติด ถึงกระนั้น พวกเขาก็ประสบความสำเร็จมากในการจำหน่ายเพลง เป็นที่นิยมมากในยุค 1970
พิศาล มูลศาสตรสาทร
พิศาล มูลศาสตรสาทร (10 พฤษภาคม 2472 - 27 มีนาคม 2539) อดีตรัฐมนตรีว่าการกระทรวงวิทยาศาสตร์ และอดีตรัฐมนตรีว่าการกระทรวงแรงงานและสวัสดิการสังคม และอดีตเลขาธิการพรรคความหวังใหม่
นายพิศาล มูลศาสตรสาทร เกิดเมื่อวันที่ 10 พฤษภาคม พ.ศ. 2472 ที่อำเภอเมืองสุรินทร์ จังหวัดสุรินทร์ เป็นบุตรของขุนมูลศาสตรสาทร (พงศ์ มูลศาสตรสาทร) กับนางผกา มูลศาสตรสาทร และเป็นพี่ชายแท้ของ นายพูนสวัสดิ์ มูลศาสตรสาทร สมาชิกสภาผู้แทนราษฎรจังหวัดสุรินทร์ (ส.ส.สุรินทร์) 7 สมัย สมรสกับ คุณหญิงมะลิ มูลศาสตรสาทร มีบุตรคือ นายเกียรติศักดิ์ มูลศาสตรสาทร อดีตรองผู้ว่าราชการหลายจังหวัด และ นายทศพร มูลศาสตรสาทร อดีต ส.ส. สุรินทร์ 2 สมัย
พิศาล เสียชีวิตเมื่อวันที่ 27 มีนาคม พ.ศ. 2539 สิริอายุรวม 67 ปี
นายพิศาล มูลศาสตรสาทร รับราชการในสังกัดกระทรวงมหาดไทย จนได้รับตำแหน่งผู้ว่าราชการจังหวัดหลายจังหวัด เช่น จังหวัดนครพนม, จังหวัดศรีสะเกษ ตำแหน่งสูงสุด คือ ปลัดกระทรวงมหาดไทย ในระหว่างปี พ.ศ. 2524 ถึงปี พ.ศ. 2532 รวมระยะเวลากว่า 8 ปี ต่อมาจึงได้เข้ามาสู่วงการการเมืองและได้รับตำแหน่งรัฐมนตรีถึง 2 สมัย คือ รัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม และรัฐมนตรีว่าการกระทรวงแรงงานและสวัสดิการสังคม
นายพิศาล มูลศาสตรสาทร ได้รับฉายาว่า "ปลัดฮิ" มาจากการที่เคยเป็นปลัดกระทรวงมหาดไทย จากบุคลลิกที่เป็นผู้ทำงานว่องไว ตอบสนองฝ่ายการเมืองอย่างรวดเร็ว ซึ่งเป็นการล้อคำโฆษณาทางโทรทัศน์ของโทรทัศน์สียี่ห้อ ฮิตาชิ ที่ว่า "เปิดปุ๊บ ติดปั๊บ"
นอกจากนั้นในทางการเมือง เขายังเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
โรงเรียนเซนต์โยเซฟทิพวัล
โรงเรียนเซนต์โยเซฟทิพวัล จังหวัดสมุทรปราการโรงเรียนเซนต์โยเซฟทิพวัล เป็นโรงเรียนเอกชนหญิงล้วนประเภทสามัญศึกษาขนาดใหญ่ สังกัดสำนักงาน คณะกรรมการส่งเสริมการศึกษาเอกชนกระทรวงศึกษาธิการ บริหารงานโดย คณะนักบวชคณะภคินีเซนต์ปอล เดอ ชาร์ตร ในศาสนาคริสต์นิกายโรมันคาทอลิก ดำเนินชีวิตอุทิศตนแด่พระเจ้าตลอดชีวิต ด้วยการรับใช้เพื่อนมนุษย์ทุกคน โดยไม่เลือก เชื้อชาติ  ศาสนา หรือฐานะ ผูกมัดตนเองอย่างอิสระว่าจะถือคำปฏิญาณ  3  ประการ คือ พรหมจรรย์ ที่จะไม่แต่งงานตลอดชีวิต  ความยากจน ที่ไม่มีทรัพย์สมบัติเป็นของตนเอง ไม่มีเงินเดือน และถือความนบนอบ ที่มอบอำนาจการตัดสินใจในวิถีชีวิตแก่ผู้ใหญ่ฝ่ายคณะ  ดังนั้น นักบวชถึงสามารถอุทิศตนเพื่อการศึกษา ช่วยคนเจ็บป่วย ผู้พิการ ผู้ยากไร้ ผู้อพยพ และบุคคลที่ด้อยทั้งปัญญาและโอกาสได้อย่างเต็มที่ เปิดสอน  ตั้งแต่ระดับอนุบาลปีที่ 1–มัธยมศึกษษปีที่ 6
= สัญลักษณ์ของโรงเรียน =เพลง มาร์ชเซนต์โย
รางวัลลูกโลกทองคำ สาขาภาพยนตร์ยอดเยี่ยม ประเภทภาพยนตร์ดรามา
รายชื่อภาพยนตร์ที่มีการเสนอชื่อและได้รับรางวัลลูกโลกทองคำ สาขาภาพยนตร์ยอดเยี่ยม ประเภทภาพยนตร์ดรามา
ภาพยนตร์ที่ได้รับรางวัลจะเน้นตัวหนาและมีพื้นหลังสีฟ้า
สำหรับปีที่ปรากฏด้านหน้า เป็นปี ค.ศ. ที่ภาพยนตร์เข้าฉาย ไม่ใช่ปีที่มีการจัดงานมอบรางวัล
เครื่องหมาย † แสดงว่าภาพยนตร์นั้นได้รับรางวัลออสการ์ สาขาภาพยนตร์ยอดเยี่ยมในปีนั้นด้วย และเครื่องหมาย * หมายถึงภาพยนตร์ถูกเสนอชื่อสำหรับรางวัลออสการ์ แต่ชนะ
การวินิจฉัยทางการแพทย์
การวินิจฉัยทางการแพทย์เป็นวิธีการเพื่อให้ได้มาซึ่งสาเหตุซึ่งเป็นโรคหรือความผิดปกติ รวมถึงความเห็นอันได้มาจากกระบวนการนั้น
เกณฑ์การวินิจฉัยหมายถึงผลรวมระหว่างอาการ อาการแสดง และผลตรวจทางห้องปฏิบัติการที่แพทย์ใช้เพื่อให้ได้มาซึ่งคำวินิจฉัยที่ถูกต้อง
== การตรวจวินิจฉัย เหื่อยง่ายเบื่ออาหารจะเป็นลม
โทนี ชีเมล
แอนโทนี ราล์ฟ "โทนี" ชีเมล (Anthony Ralph "Tony" Chimel) เกิดวันที่ 11 ตุลาคม ค.ศ. 1967 เป็นผู้ประกาศมวยปล้ำอาชีพชาวอเมริกันในWWE
พระราชวังเครมลิน
พระราชวังเครมลิน () ก่อสร้างระหว่าง ค.ศ. 1837 ถึง 1849 ตั้งอยู่ที่เครมลินแห่งมอสโก, กรุงมอสโก ประเทศรัสเซีย บนที่ดินกรรมสิทธิ์ของแกรนด์ปรินซ์ ซึ่งได้จัดตั้งขึ้นตั้งแต่คริสต์ศตวรรษที่ 14 บนเนินโบโรวิตสกี ออกแบบโดยทีมสถาปนิกภายใต้การบริหารจัดการของคอนสแตนติน ธอน พระราชวังเครมลินมีเจตนาที่จะตอกย้ำถึงความยิ่งใหญ่ของระบอบอัตตาธิปไตยรัสเซีย คอนสแตนติน ธอนยังเป็นสถาปนิกของเครมลินอาร์มรี และมหาวิหารพระคริสต์ผู้ไถ่
พระราชวังเครมลินเดิมเคยเป็นพระตำนักของซาร์ในมอสโก การก่อสร้างพระราชวังรวมไปถึงขั้นตอนการระเบิดอดีตพระราชวังสถาปัตยกรรมบาโรกในบริเวณดังกล่าว ซึ่งออกแบบโดยรัสเตรลลี และคริสตจักรนักบุญจอห์นแบ็พทิสต์ ซึ่งก่อสร้างขึ้นตามโครงการของอโลอีซิโอเดอะนิวแทนที่โบสถ์แห่งแรกที่สร้างขึ้นในมอสโก
ธำรง วิจิตสาร
ธำรง วิจิตสาร (ชื่อเล่น : หมู ชื่อจริง ธำรง เตชะวิจิตรสาร) เป็นนักร้อง นักแสดง ผู้กำกับการแสดงละคร เขียนบทละครและผู้จ้ดละครโทรทัศน์ ชาวไทย เกิดเมื่อวันที่ 3 มิถุนายน พ.ศ. 2501
เป็นชาวไทย-จีน จบปริญญาตรี คณะบริหารธุรกิจ สาขาบัญชี จาก มหาวิทยาลัยรามคำแหง เคยเป็นอาจารย์สอนที มหาวิทยาลัยเอเซีย ที่หนองแขม ,ธนาคารทหารไทย สำนักงานใหญ่,การท่าเรือแห่งประเทศไทย
เข้าสู่วงการบันเทิงด้วยการเป็นนายแบบ,ถ่ายโฆษณา ประมาณช่วงปี 2525 - 2527 มาก่อน จากนั้นจึงได้แสดงละครโทรทัศน์เรื่อง มีผลงานการแสดงครั้งแรกในละครเรื่อง เสื้อสีฝุ่น ทางช่อง 5 ตามด้วยละครเรื่อง บ้านทรายทอง นางแมวป่า น้ำผึ้งขม ไฟทะเล กิ่งมัลลิกา เพลงแห่งชีวิต ห้องที่จัดไม่เสร็จ ด้วยรักและคิดถึง เงาจันทร์ หลวงตา บาปบริสุทธิ์ วิมานคนบาป ค่าของคน นางสาวทองสร้อย วิมานไม้ฉำฉา ไฟรักไฟพิศวาส มาหยารัศมี อมตะ หลงไฟ และ ขอบรั้วริมวัง (ละครร้องของพรานบรูณ์ทางช่อง 9 อสมท)จำเลยทาส (ละตรเวที)
เอเซเกียล กาไรย์
เอเซเกียล มาร์เซโล กาไรย์ กอนซาเลซ () เกิดวันที่ 10 ตุลาคม ค.ศ. 1986 เป็นนักฟุตบอลชาวอาร์เจนตินา ปัจจุบันเล่นให์สโมสรไบฟีกา สวมเสื้อหมายเลข 24
เดอะมัพพิตโชว์
เดอะมัพเพทส์โชว์ () เป็นรายการโทรทัศน์ฉายทางสถานีโทรทัศน์ไอทีวีของอังกฤษ รวมกับซีบีเอส สร้างโดยจิม เฮนสัน นักเชิดหุ่นมือชาวอเมริกัน มีการถ่ายทำและออกอากาศตอนทดลองในปี ค.ศ. 1974 และ 1975 จากนั้นได้สร้างและออกอากาศเป็นเวลา 5 ฤดูกาล รวมทั้งสิ้น 120 ตอน ตั้งแต่ปี 1976 ถึง 1981 และมีการสร้างเป็นภาพยนตร์อีกหลายครั้ง ได้แก่ ""The Muppet Movie" (1979), "The Great Muppet Caper" (1981), "The Muppets Take Manhattan" (1984), "The Muppet Christmas Carol" (1993), "Muppet Treasure Island" (1996), "Muppets from Space" (1999), "It's a Very Merry Muppet Christmas Movie" (2002), "The Muppets' Wizard of Oz" (2005)", ""The Muppets" (2011) และ ""Muppets Most Wanted" (2014)"""
ลักษณะของรายการเป็นรายการปกิณกะ ที่มีการร้องเพลงและเต้นระบำ ถ่ายทำในโรงละคร โดยมีกบเคอร์มิตเป็นตัวเอกในฐานะผู้จัดการแสดง และมีเพื่อน ๆ หุ่นมือหลายสิบตัวเป็นตัวประกอบ โดยมีศิลปิน นักร้อง และนักแสดงรับเชิญมาเป็นแขกในรายการ หุ่นมือที่ใช้ เชิด และ พากย์เสียงโดย จิม เฮนสัน และนักเชิดหลายคนที่เคยร่วมงานกับเฮนสันในรายการเซซามี สตรีท เช่น แฟรงก์ ออซ, ริชาร์ด ฮันต์, เดฟ โกเอลซ์, เจร์รี เนลสัน
รายการเดอะมัพเพทส์โชว์ได้รับรางวัลเอมมี 4 รางวัล จากการเสนอชื่อ 21 รางวัล และรางวัลแบฟตา 2 รางวัล จากการเสนอชื่อ 11 รางวัล
เซอร์ไวเวอร์ซีรีส์ (2010)
เซอร์ไวเวอร์ซีรีส์ (2010) เป็นรายการ เพย์-เพอร์-วิว ของ WWE จัดในวันที่ 21 พฤศจิกายน พ.ศ. 2553 ณ American Airlines Arena Miami, Florida สหรัฐอเมริกา โดยมีจำนวนผู้เข้าชมในสนามทั้งสิ้น 8,000 คน เป็นการปล้ำทั้ง 2 ค่าย ได้แก่ รอว์ และ สแมคดาวน์
ด้านของจอห์น ซีนาและเวด บาร์เร็ตต์ ซึ่งในเฮลอินเอเซล (2010) ซีนาได้แพ้ให้บาร์เร็ตต์ ทำให้ซีนาต้องเข้ามาร่วมเป็นสมาชิกกลุ่มเดอะเน็กซัส โดยในระหว่างปล้ำก็ถูกแมคกิลลิคัตตีและแฮร์ริสเข้ามาเล่นงานซีนา ต่อมาในแบรกกิ้ง ไรท์ส (2010) บาร์เร็ตต์ได้ชิงแชมป์ WWEกับแรนดี ออร์ตัน โดยมีซีนายืนอยู่ข้างเวที โดยบาร์เร็ตต์ถูกซีนาใส่ Attitude Adjustment ทำให้บาร์เร็ตต์ชนะฟาล์ว ออร์ตันยังเป็นแชมป์ต่อไป และในเซอร์ไวเวอร์ซีรีส์ บาร์เร็ตต์ได้ขอท้าชิงแชมป์กับออร์ตันอีกครั้ง และมีซีนาเป็นกรรมการพิเศษ โดยถ้าบาร์เร็ตต์ชนะก็จะได้เป็นแชมป์ WWE และซีนาก็จะได้ออกจากการเป็นสมาชิกกลุ่มเน็กซัสอย่างถาวรแต่ถ้าบาร์เร็ตต์แพ้ ซีนาก็ต้องออกจาก WWE ในทางด้านของ เรย์ มิสเตริโอ และอัลเบร์โต เดล รีโอ ซึ่งจะต้องเจอกันในเซอร์ไวเวอร์ซีรีส์ โดยเป็นแมตช์การปล้ำแทกทีม 10 คน ใครโดนกดนับ 3 หรือโดนทำให้ยอมแพ้จะต้องออกจากการปล้ำ โดยมีทีมของ เดล รีโอ นำโดย เดล รีโอ, ดรูว์ แม็กอินไทร์, โคดี โรดส์, ไทเลอร์ เร็กส์ และแจ็ก สแวกเกอร์ ปะทะกับ ทีมของ เรย์ ที่มีทั้ง บิ๊กโชว์, โคฟี คิงส์ตัน, เอ็มวีพี และคริส มาสเตอส์ ในทางด้านของแชมป์อินเตอร์คอนติเนนทัล ดอล์ฟ ซิกก์เลอร์ และคาวาล ซึ่งในสแมคดาวน์ คาวาลได้ชนะซิกก์เลอร์ จากนั้นได้ประกาศขอท้าชิงแชมป์ในเซอร์ไวเวอร์ซีรีส์ และซิกก์เลอร์ได้รับคำท้า
อิศอม ชะร็อฟ
อิศอม อับเดลอะซีซ ชะร็อฟ (; ; เกิด 26 ตุลาคม พ.ศ. 2495) เป็นนายกรัฐมนตรีของประเทศอียิปต์ระหว่างวันที่ 3 มีนาคม-7 ธันวาคม พ.ศ. 2554 โดยก่อนหน้าเขาดำรงตำแหน่งเป็นรัฐมนตรีกระทรวงคมนาคม
ชะร็อฟเกิดและโตที่เมืองกีซาเมื่อปี พ.ศ. 2495 หลังจากจบปริญญาตรีในด้านวิศวกรรมโยธาที่มหาวิทยาลัยไคโรในปี พ.ศ. 2518 เขาได้ศึกษาต่อปริญญาโทและเอกในสาขาวิศวกรรมโยธาที่มหาวิทยาลัยเพอร์ดู สหรัฐอเมริกา และสำเร็จการศึกษาในปี 2523 และ 2527 ตามลำดับ
ชะร็อฟเริ่มต้นชีวิตการทำงานโดยเป็นผู้ช่วยศาสตราจารย์ที่มหาวิทยาลัยเพอร์ดูในปี 2527 และได้ย้ายมาเป็นผู้ช่วยศาสตราจารย์ในด้านวิศวกรรมทางหลวงและจราจรที่มหาวิทยาลัยไคโรในปี 2528 และในปี 2533 เขาได้ย้ายมาเป็นผู้ช่วยศาสตร์จารย์ที่มหาวิทยาลัยคิงซาอุดในประเทศซาอุดีอาระเบีย หลังจากนั้นเขาได้ย้ายมาที่มหาวิทยาลัยไคโรและได้เป็นศาสตราจารย์ในปี 2539 ในด้านวิศวกรรมทางหลวง โดยในขณะนั้นเขาได้เป็นที่ปรึกษาให้กับรัฐมนตรีว่าการกระทรวงคมนาคมของอียิปต์ และที่ปรึกษาในด้านการจัดวางแผนนครบาลให้กับสหรัฐอาหรับเอมิเรตส์
เมื่อกรกฎาคม 2547 เขาได้รับตำแหน่งเป็นรัฐมนตรีกระทรวงคมนาคมของอียิปต์ จนกระทั่งธันวาคม 2548 ได้ลาออก และกลับมาเป็นศาสตราจารย์ที่มหาวิทยาลัยไคโร โดยในระหว่างที่เป็นอาจารย์นั้นเขาได้มีการวิพากษ์วิจารณ์ฮุสนี มุบาร็อก ในด้านโครงสร้างพื้นฐานสาธารณะของอียิปต์
ไม่เคยรัก
ไม่เคยรัก () เป็นภาพยนตร์ไทย ที่ออกฉายเมื่อปี พ.ศ. 2483 เป็นภาพยนตร์เสียงในฟิล์มอันดับที่ 24 ของภาพยนตร์เสียงศรีกรุง นำแสดงโดย จำรัส สุวคนธ์ และ เบ็ญจา รัตนกุล นางเอกชื่อดังอีกคนหนึ่งของศรีกรุง ประพันธ์เพลงและกำกับการแสดง โดย พรานบูรพ์
เพลงประกอบภาพยนตร์ประพันธ์เพลงโดย พรานบูรพ์ และขับร้องโดย จำรัส สุวคนธ์
ไนท์ออฟแชมเปียนส์ (2010)
ไนท์ออฟแชมเปียนส์ (2010) เป็นรายการ เพย์-เพอร์-วิว ของ WWE จัดเมื่อวันที่ 19 กันยายน ค.ศ. 2010 สถานที่จัด คือ Allstate Arena ใน Chicago, Illinois
โรงเรียนศุทธรัตน์วัฒนาลัย
โรงเรียนศุทธรัตน์วัฒนาลัย ก่อตั้งขึ้นในปี 2522 โดยเห็นว่าโรงเรียนศุทธรัตน์เดิมคับแคบ ขยายไม่ออก จึงได้เห็นชอบร่วมกันที่จะขยายสาขาตั้งขึ้นที่ ตำบลบ้านสวน อำเภอเมืองชลบุรี จังหวัดชลบุรี ในเนื้อที่ 14 ไร่ จึงเริ่มปรับปรุงพื้นที่ และก่อสร้างอาคาร ค.ส.ล. 3 ชั้นขึ้น 1 หลังจำนวน 24 ห้องเรียน สิ้นค่าปรับสนามทำถนน และก่อสร้างอาคารประมาณ 8 ล้านบาท เปิดทำการสอนเมื่อวันที่ 17 พฤษภาคม 2524 ตั้งแต่ชั้นอนุบาล 1 จนถึง ประถมศึกษาปีที่ 1 มีนักเรียนเริ่มแรกประมาณ 117 คน มี นางยุพิน ศุทธรัตน์ เป็นผู้รับอนุญาต และนางบุษบา จำรัสทองเป็นครูใหญ่ เปิดสอนตั้งแต่อนุบาล 1 ถึงประถมศึกษาปีที่ 6 ปัจจุบันมีนายโอฬาร ศุทธรัตน์ เป็นผู้รับในอนุญาต นายธนุตม์ อรรถจินดา เป็นผู้จัดการ และนายวิทยา สังข์เพิ่ม เป็นผู้อำนายการ
ปรัชญาโรงเรียนคือ “ความรู้ทำให้ภาคภูมิ”รูปทรงกรม 12 แฉกปลายหยักสีเหลืองซ้อนด้วยรูปทรง กรม 12 แฉกสีเขียวล้อมรอบรูปทรงกลมสีขาว ภายในวงกรม ครึ่งด้านบนเป็นชื่อโรงเรียน สีม่วง ด้านล่าง บอกที่ตั้งของโรงเรียนว่าอยู่ อำเภอเมือง จังหวัดชลบุรี เป็นสีม่วงเช่นกัน ตรงกลางมีดอกกล้วยไม้ สีม่วงหนึ่งดอก วางอยู่บนรวงข้าวสีเหลืองทอง
 *สีขาว หมายถึง ผู้มีคุณธรรมและจริยธรรม
ไม่ไว้ชีวิต
"ไม่ไว้ชีวิต" () หรือ "ไม่เลี้ยง" () เป็นศัพท์กฎหมายระหว่างประเทศ หมายความว่า ผู้ชนะจะไม่แสดงความกรุณาปรานี และจะบอกปัดไม่ยกเว้นชีวิตของบุคคลใด แลกเปลี่ยนกับการที่บุคคลนั้นได้มอบตัวด้วยใจสมัคร (surrender at discretion) หรือมอบตัวโดยไม่มีเงื่อนไข (unconditional surrender) ต่อตน
ตาม กฎหมายการยุทธ์ (laws of war) "...การประกาศว่าจะไม่ไว้ชีวิตนั้น...เป็นสิ่งต้องห้ามอย่างยิ่ง" หลักกฎหมายข้อนี้มีอยู่ใน ข้อ 23 แห่ง "อนุสัญญาฉบับที่ 4 กฎหมายและธรรมเนียมการยุทธ์ภาคพื้นดิน" ใน หมู่อนุสัญญากรุงเฮก ค.ศ. 1907 (IV Convention – The Laws and Customs of War on Land, of the Hague Conventions of 1907)
อันเนื่องมาจากคำพิพากษาตามกฎหมายเกี่ยวกับความผิดอาญาศึกและความผิดอาญาต่อมนุษยชาติในการพิจารณาคดีเนือร์นแบร์กเมื่อเดือนตุลาคม ค.ศ. 1946 จึงเป็นที่ถือกันว่า หมู่อนุสัญญากรุงเฮก ค.ศ. 1907 รวมทั้งข้อห้ามชัดแจ้งมิให้ประกาศว่าจะไม่ไว้ชีวิตนั้น เป็นส่วนหนึ่งของกฎหมายจารีตประเพณีทางการยุทธ์ และผูกพันฝ่ายทั้งปวงในความขัดแย้งระหว่างประเทศโดยมีกำลังรบ
คำคำนี้ในภาษาอังกฤษ มีที่มาจากการที่ผู้บัญชาการกองทัพผู้ชนะมักมีคำสั่งว่า ตน "จะไม่เลี้ยง" ("will not house" หรือ "will not quarter") ทหารปัจจามิตรที่จับกุมได้ ฉะนั้น ทหารปัจจามิตรทั้งหมดจะไม่ถูกคุมขังแต่จะถูกฆ่าทิ้งแทน
พจนานุกรมภาษาอังกฤษ ฉบับออกซฟอร์ด (Oxford English Dictionary) ยังกล่าวถึงที่มาของคำดังกล่าวไว้ว่า คำว่า "quarter" ในภาษาอังกฤษ สามารถหมายถึง "ความสัมพันธ์กับบุคคลอื่น หรือความพฤติต่อบุคคลอื่น" (relations with another or conduct towards another) ดังที่เชกสเปียร์เคยใช้ว่า "มวลมิตรเอ๋ย...ในความสัมพันธ์และในถ้อยคำเฉกเช่นคู่บ่าวสาวนั้น" ("Friends all..In Quarter, and in termes like Bride, and Groome") ฉะนั้น ในภาษาที่ว่า "no quarter" อาจหมายถึงว่า จะไม่มีเยื่อใยกับปัจจามิตร
ราชรถมาเกย
ราชรถมาเกย เป็นรายการโทรทัศน์ประเภทเกมโชว์ควิซโชว์ ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทุกวันพุธถึงศุกร์ เวลา 18.00 - 18.45 น. ทางสถานีโทรทัศน์โมเดิร์นไนน์ ออกอากาศครั้งแรกวันที่ 1 มีนาคม พ.ศ. 2554 และออกอากาศครั้งสุดท้ายวันที่ 26 กุมภาพันธ์ พ.ศ. 2556 ลักษณะของรายการเปิดโอกาสให้ผู้ชมทางบ้าน ตอบคำถาม 1 ข้อ และรับรถยนต์เป็นของรางวัลแจ็คพ็อต
ตั้งแต่เดือนพฤศจิกายน พ.ศ. 2554 ใช้ชื่อรายการว่า "ราชรถมาเกย ช่วยผู้ประสบภัยน้ำท่วม"
ผู้เข้าแข่งขันรวมทีม 2-4 คนขับรถเข้ามาในรายการ จากนั้น ส่งตัวแทนออกมา 1 คนเพื่อเล่นเกม ส่วนคนที่เหลือจะกลับเข้าไปในรถเพื่อเป็นที่ปรึกษา จากนั้น ผู้เข้าแข่งขันบนเวทีเลือกแผ่นป้าย 1 จาก 3 แผ่นป้าย เพื่อเลือกดารารับเชิญมาเป็นผู้ช่วย เมื่อเลือกผู้ช่วยเป็นที่เรียบร้อยแล้ว พิธีกรจะถามคำถาม และมีตัวเลือกให้เลือก 8 ข้อ เมื่อถามจบ ผู้เข้าแข่งขันและดาราผู้ช่วยจะวิเคราะห์คำถามให้ที่ปรึกษาในรถฟัง จากนั้น ที่ปรึกษาในรถมีเวลา 30 วินาทีในการแสดงความคิดเห็นผ่านกล้องที่ติดไว้ในรถ เมื่อหมดเวลา ภาพและเสียงจะถูกตัดไป สุดท้าย ผู้เข้าแข่งขันจะเป็นผู้ตอบ หากผู้เข้าแข่งขันตอบถูกทุกคำตอบ ผู้เข้าแข่งขันจะได้รับรถยนต์โตโยต้า พริอุส (ในเดือนกันยายน มีโปรแกรมพิเศษแจกโตโยต้า ฟอร์จูนเนอร์หนึ่งคัน) เป็นของรางวัล ส่วนรถคันเดิมของผู้เข้าแข่งขันจะถูกนำไปบริจาคตามความต้องการของผู้เข้าแข่งขัน และดาราผู้ช่วยจะได้รับรางวัลพิเศษ 100,000 บาท
วันที่ 2 มกราคม - 10 กุมภาพันธ์ 2555 รายการได้ปรับกติกาใหม่ โดยเปิดให้ผู้เข้าแข่งขันที่รถได้รับความเสียหายจากเหตุการณ์น้ำท่วม พ.ศ. 2554 ได้มาเล่นในรายการ และยังเพิ่มกติกาพิเศษ หากตอบถูกเกิน 4 คำตอบ จะได้รับเงินรางวัล 10,000 บาท และหากผู้เข้าแข่งขันสามารถตอบได้ถูกต้องทุกคำตอบ จะได้รับรางวัลเป็นรถยนต์โตโยต้า พริอุส 1 คัน และผู้เข้าแข่งขันยังสามารถเก็บรถคันเก่าได้โดยไม่ต้องแลก จากนั้น รายการได้กลับไปเป็นรูปแบบปกติ
วันที่ 26 มีนาคม 2555 - 20 เมษายน 2555 ทางรายการได้จัดโปรแกรมพิเศษอีกครั้งด้วยการแจก โตโยต้า คัมรี่ ซึ่งจะแจกเพียง 1 คันเท่านั้น จากนั้นจะกลับไปแจก โตโยต้า พรีอุส เช่นเดิม
ตั้งแต่วันที่ 20 เมษายน 2555 ทางรายการได้จัดโปรแกรมพิเศษอีกครั้งด้วยการแจกโตโยต้า พริอุส รุ่น TOP SOLAR ROOF ซึ่งจะแจกเพียง 1 คันเท่านั้น
ห่วงโซ่ปฏิกิริยาโปรตอน-โปรตอน
ห่วงโซ่ปฏิกิริยาโปรตอน-โปรตอน คือหนึ่งในปฏิกิริยานิวเคลียร์ฟิวชั่นชนิดหนึ่งในจำนวนสองรูปแบบ ซึ่งดาวฤกษ์ใช้ในการแปลงไฮโดรเจนไปเป็นฮีเลียม ปฏิกิริยาอีกชนิดหนึ่งคือวงจรซีเอ็นโอ (วงจรปฏิกิริยาคาร์บอน-ไนโตรเจน-ออกซิเจน) สำหรับห่วงโซ่ปฏิกิริยาโปรตอน-โปรตอนนั้นจะเกิดในดาวฤกษ์ที่มีขนาดประมาณดวงอาทิตย์หรือเล็กกว่า
โดยปกติ ฟิวชั่นของโปรตอน-โปรตอน เกิดขึ้นได้ก็ต่อเมื่ออุณหภูมิ (หรือพลังงานจลน์) ของโปรตอนนั้นสูงมากจนสามารถเอาชนะแรงไฟฟ้าสถิตร่วมหรือ แรงผลักเนื่องจากประจุไฟฟ้าบวก (Coulomb repulsion) อาร์เธอร์ สแตนลีย์ เอ็ดดิงตัน เป็นผู้เสนอทฤษฎีนี้เมื่อช่วงคริสต์ทศวรรษ 1920 ว่า ปฏิกิริยาโปรตอน-โปรตอนเป็นหลักการพื้นฐานซึ่งดวงอาทิตย์และดาวฤกษ์อื่นๆ ใช้ในการเผาผลาญตนเอง ในยุคนั้นเชื่อกันว่าอุณหภูมิของดวงอาทิตย์ต่ำเกินไปที่จะฝ่ากำแพงคูลอมบ์ (Coulomb barrier) ได้ แต่หลังจากวิวัฒนาการด้านกลศาสตร์ควอนตัม จึงมีการค้นพบอุโมงค์ควอนตัมของฟังก์ชันคลื่นของโปรตอนซึ่งทำให้สามารถเกิดปฏิกิริยาฟิวชั่นได้ที่อุณหภูมิที่ต่ำกว่าที่เคยคาดการณ์กันไว้ตามหลักของฟิสิกส์ดั้งเดิม
อย่างไรก็ดี ยังไม่เป็นที่เข้าใจกันดีนักว่า ปฏิกิริยาโปรตอน-โปรตอน ดำเนินไปอย่างไร เนื่องจากผลผลิตจากปฏิกิริยาที่เห็นชัดที่สุด คือฮีเลียม-2 นั้นเป็นสสารที่ไม่เสถียรและจะแยกตัวออกกลายไปเป็นคู่โปรตอนตามเดิม ในปี ค.ศ. 1939 Hans Bethe เสนอว่า โปรตอนตัวหนึ่งอาจจะสลายตัวให้อนุภาคบีตากลายไปเป็นนิวตรอนผ่านอันตรกิริยาอย่างอ่อนระหว่างช่วงเวลาสั้นๆ ของการเกิดฟิวชั่น ทำให้ได้ดิวเทอเรียมขึ้นมาเป็นผลผลิตแรกในห่วงโซ่ปฏิกิริยา แนวคิดนี้เป็นส่วนหนึ่งที่ปรากฏอยู่ในทฤษฎีการสังเคราะห์นิวเคลียสของดาวฤกษ์ ซึ่งเป็นผลงานที่ทำให้ Bethe ได้รับรางวัลโนเบลสาขาฟิสิกส์
ยูกะ คาชิโนะ
ยูกะ คาชิโนะ () หรือชื่อเล่น คาชิยูกะ (かしゆか) เป็นสมาชิกของกลุ่มนักร้องอิเล็กโทรป๊อปสัญชาติญี่ปุ่น เพอร์ฟูม
คาชิยูกะเกิดและโตในจังหวัดฮิโรชิมะ ประเทศญี่ปุ่น เธอได้เข้าเรียนโรงเรียนการแสดงในฮิโรชิมะกับเพื่อนๆ ซึ่งเป็นสมาชิกวงเพอร์ฟูม นั่นคือ อายากะ นิชิวากิ(อาจัง) และ อายาโนะ โอโมโตะ(โนจจิ) เธอและอาจังเป็นสมาชิกดั้งเดิมของวงเพอร์ฟูม ซึ่งโนจจิได้เข้ามาเป็นสมาชิกในภายหลัง เนื่องจากสมาชิกเดิม คือ ยูกะ คาวาชิมะ(คาวายูกะ) ขอออกจากวงไป
อายากะ นิชิวากิ
อายากะ นิชิวากิ () หรือชื่อเล่น อา~จัง (あ～ちゃん) เป็นสมาชิกของกลุ่มนักร้องอิเล็กโทรป๊อปสัญชาติญี่ปุ่น เพอร์ฟูม
อา~จังเกิดและโตในจังหวัดฮิโรชิมะ ประเทศญี่ปุ่น เธอได้เข้าเรียนโรงเรียนการแสดงในฮิโรชิมะกับเพื่อนๆ ซึ่งเป็นสมาชิกวงเพอร์ฟูม นั่นคือ ยูกะ คาชิโนะ(คาชิยูกะ) และ อายาโนะ โอโมโตะ(โนจจิ) เธอและคาชิยูกะเป็นสมาชิกดั้งเดิมของวงเพอร์ฟูม ซึ่งโนจจิได้เข้ามาเป็นสมาชิกในภายหลัง เนื่องจากสมาชิกเดิม คือ ยูกะ คาวาชิมะ (คาวายูกะ) ขอออกจากวงไป
นาตาเลีย
นาตาลี แคเทอรีน "แนตตี" ไนด์ฮาร์ต-วิลสัน (Natalie Katherine "Nattie" Neidhart-Wilson) เกิดวันที่ 27 พฤษภาคม ค.ศ. 1982 นักมวยปล้ำอาชีพหญิงชาวแคนาดา เป็นหนึ่งในสมาชิกครอบครัวตระกูลฮาร์ต ลูกสาวของตำนาน จิม ไนด์ฮาร์ต และหลานของ เบรต ฮาร์ต ปัจจุบันเซ็นสัญญากับWWE ภายใต้ชื่อ นาตาเลีย (Natalya) อดีตผู้จัดการทีมเดอะฮาร์ทไดนาสตี้ และภรรยาของไทสัน คิด เป็นแชมป์WWE Divas Championship และWWE SmackDown Women's Championship
เอิตซี
เอิตซี () เป็นมัมมี่ธรรมชาติที่อยู่ในสภาพสมบูรณ์ของชายซึ่งมีชีวิตอยู่เมื่อประมาณ 5,300 ปีมาแล้ว ร่างดังกล่าวได้รับการค้นพบโดยนักปีนเขาชาวเยอรมันสองคนในธารน้ำแข็งชนัลสตัล, เอิตซทัลแอลป์ ใกล้กับเฮาสลับยอค บนพรมแดนระหว่างประเทศออสเตรีย และประเทศอิตาลี เอิตซีเป็นมัมมีมนุษย์ที่เกิดขึ้นตามธรรมชาติที่เก่าแก่ที่สุดในทวีปยุโรป และได้ให้ภาพใหม่เกี่ยวกับชาวยุโรปในยุคสำริด
ได้มีกรณีพิพาททางการทูตเล็กน้อยระหว่างออสเตรียและอิตาลีว่าประเทศใดจะเป็นเจ้าของร่างดังกล่าว ปัจจุบัน ร่างของเขาและทรัพย์สินถูกจัดแสดงในพิพิธภัณฑ์โบราณคดีเซาท์ไทรอลในบอลซาโนในไทรอลใต้
นอกจากนี้ ยังมีการต่อสู้ทางกฎหมายยืดเยื้อยาวนานโดยผู้ค้นพบ เฮลมุทและเอริกา ไซมอน สำหรับรางวัลตอบแทนที่เหมาะสม หลังจากคำพิพากษาหลายศาล รัฐบาลท้องถิ่นตกลงที่จะจ่ายเงิน 150,000 ยูโร ให้กับเอริกา ไซมอน 17 ปีหลังจากที่ทั้งสองค้นพบร่าง และสามีของเธอได้เสียชีวิตไปแล้ว
เมื่อ พ.ศ. 2544 การตรวจสอบด้วยรังสีเอกซ์และซีทีสแกนพบว่า เอิตซีมีหัวธนูฝังอยู่ในหัวไหล่ซ้ายเมื่อเขาเสียชีวิต และรอยฉีกขนาดเล็กที่เข้ากันบนเสื้อโค้ตของเขา การค้นพบหัวธนูนำให้นักวิจัยคิดว่าเอิตซีเสียชีวิตเพราะเสียเลือดจากบาดแผล ซึ่งอาจทำให้เสียชีวิตแม้ว่าจะมีวิทยาการทางการแพทย์สมัยใหม่ก็ตาม
การวิจัยต่อไปค้นพบว่าด้ามธนูได้ถูกนำออกไปก่อนที่จะเสียชีวิต และการตรวจสอบร่างอย่างใกล้ชิดได้พบรอยฟกช้ำและรอยบาดบริเวณมือ ข้อมือและหน้าอก หนึ่งในรอยบาดนั้นอยู่ที่โคนนิ้วหัวแม่มือซึ่งลึกลงไปจนถึงกระดูกแต่ไม่มีเวลาที่จะรักษาก่อนหน้าเขาเสียชีวิต
ในปัจจุบัน เป็นที่เชื่อกันว่าการเสียชีวิตเกิดขึ้นจากการโจมตีเข้าที่ศีรษะ นักวิจัยไม่แน่ใจว่าเป็นเพราะการสะดุดล้ม หรือจากการถูกตีด้วยก้อนหินจากคนอื่น
เป็นที่ชัดเจนว่าเอิตซีมีรอยสักจำนวน 57 รอย รอยสักเหล่านี้เป็นคาร์บอน (เขม่า) เหล่านี้เป็นกลุ่มของลายเส้นสั้นขนานตั้งตรงทั้งสองข้างของบั้นเอว เครื่องหมายรูปกากบาทหลังเข่าขวา และเครื่องหมายอีกจำนวนมากรอบข้อเท้าทั้งสองข้าง ซึ่งรอยสักเหล่านี้อาจเกี่ยวข้องกับการรักษาบำบัดความเจ็บปวดคล้ายกับการฝังเข็ม ซึ่งหากเป็นเช่นนั้นจริง วิธีการเช่นนี้จะมีอายุอย่างน้อย 2,000 ปีก่อนหน้าการใช้การฝังเข็มที่เก่าแก่ที่สุดในจีน (ราว 1,000 ปีก่อนคริสตกาล)
อีฟ ทอร์เรส
อีฟ ทอร์เรส กราซี () เกิดวันที่ 21 สิงหาคม ค.ศ. 1984 เป็นนางแบบ, นักเต้น และนักมวยปล้ำอาชีพสาวชาวอเมริกัน สังกัดสมาคม ดับเบิลยูดับเบิลยูอี ในชื่อที่รู้จักกันดีว่า อีฟ ทอร์เรส ()
จุดเริ่มต้นของ อีฟกับสมาคมมวยปล้ำยักษ์ใหญ่อย่าง WWE นั้นดูสวยงามตั้งแต่ อีฟเข้าประกวด ดีวา เซิร์ช 2007 ตลอดทั้งซีซั่น อีฟเด่นแย่งซีนคนอื่นไปเยอะมาก และแน่นอน อีฟชนะไปได้อย่างไม่ยากเย็น ซึ่งตรงนี้ทำให้เกิดความเข้าใจผิดว่าจริงๆแล้ว อีฟเป็นพวกนางแบบมาก่อน ก็ถูกกึ่งหนึ่ง คือเธอเคยถ่ายโฆษณากับพวกโฟโต้ชูทก็จริงๆ แต่จริงๆ แล้วเธอเป็นวิศวกรสาวจบใหม่จากมหาวิทยาลัยชื่อดัง USC ด้วยเกรดเฉลี่ยถึง 3.5 หลังจากที่ได้เซ็นสัญญา WWE ก็ส่งไปฝึกกับค่ายพัฒนาทักษะอย่าง OVW ทันที ซึ่ง อีฟมีทักษะเรื่องของการเต้นมาพอสมควร เรื่องของสมรรถภาพร่างกายจึงไม่น่าเป็นห่วงนัก
ในช่วงที่ฝึกมวยปล้ำนั้น เธอได้ออกรายการ สแมคดาวน์ อยู่บ่อยครั้ง ทั้งมาเป็นกรรมการพิเศษ ทั้งออกมาประกวดชุดว่ายน้ำ รวมไปถึง Obstacle Course ด้วย ก่อนที่จะดำเนินเนื้อเรื่องที่เธอมีเรื่องกับ มิเชล แมคคูล แมตช์แรกของเธอเห็นได้ชัดว่าเธอ"ประหม่า"ขึ้นปล้ำ ถึงกระนั้นเธอก็แสดงให้เห็นว่าแม้ว่าเธอไม่ได้มีพื้นฐานมาก่อน แต่ระยะเวลาเพียงไม่กี่เดือน เธอก็พอจะปล้ำได้บ้างแล้ว จนกระทั่งเนื้อเรื่องไปมีเรื่องกับ เลย์ลา ที่แข่งกันชิงดีชิงเด่นในเรื่องของผู้ชนะ ดีวา เซิร์ช เธอได้ใช้ท่าไม้ตายแรกของเธอ Handspring Standing moonsault หลังจากนั้นเธอก็มีเรื่องกับ นาตาเลีย โดยคราวนี้เป็นการตบตีกันเป็นหมู่ระหว่าง ไคร์มไทม์ และ เดอะฮาร์ทไดนาสตี้ แมตช์สุดท้ายที่เจอกันเป็นแมตช์เดี่ยวระหว่างสองสาวซึ่ง อีฟได้ใช้ท่าไม้ตายของเธออีกหนึ่งท่าก็คือ Moonsault
อีฟเป็นคนกล่าวที่แฟนๆ ดีวาหลายคนเสียสีทีมเขียนบทครับที่ตั้งแต่ อีฟดราฟท์มาเธอก็มีบทตลอดต่อเนื่องไม่หยุดไม่หย่อนจะกระทั่งได้คว้า แชมป์ดีวาส์ ถึงสองสมัยด้วยกัน เรียกได้ว่าบทเยอะกว่า เคลลี เคลลี ที่เป็นคนเรียกเรตติ้งให้รอว์ซะอีก ในช่วงที่ได้แชมป์ทั้งสองสมัยนี้เธอได้พัฒนาตัวเองเรียกได้ว่าก้าวกระโดดเลยก็ว่าได้ และมุ่งแนวทางการปล้ำของตัวเองไปในสาย Aerial ค่อนข้างจะชัดเจน แถมท่าที่ใช้ก็ไม่ค่อยมี ดีวา ในค่ายใช้เท่าไหร่ด้วย รวมไปถึงการครีเอทท่าต่างๆของเธอไม่ว่าจะการใช้ Armbar จากเชือกเส้นบนสุด หรือจะเป็นการใช้ Enzuigiri จากเชือกเส้นล่างสุด และมาเห็นได้ชัดตอนที่เธอเปิดศึกกับ เบท ฟีนิกซ์ ต่อจาก เคลลี เคลลี ช่วงนั้นจะเห็นได้ว่ามีการใช้ท่าจำพวก Submission กับการจับล็อกมากขึ้น ซึ่งทาง WWE ก็เห็นดีเห็นงามที่จะให้เธอใช้ท่าตระกูลนี้มากขึ้นอีกด้วย
จุดที่แฟนๆ ดีวา หลายคนกังขา อีฟไม่ใช่เรื่องของฝีมือแต่เป็นเรื่องของบุคลิกตัวละครซึ่งผ่านมาก็หลายปีแต่ WWE ไม่ได้มอบบทอะไรให้เธอเลย และเมื่อตอนนี้ WWE พึ่งคิดที่จะมีแผนมากอบกู้ลีคนี้ จึงทีการจับขยับบทป้อนให้กับ ดีวาส์ มากขึ้น แม้ว่าบางบทจะดูไม่เข้าท่าสักเท่าไหร่ แต่ในทางของ อีฟที่เล่นบทกับ ซูเปอร์สตาร์ แถวหน้าของ WWE นั้นคนละเรื่อง ยิ่งมาเจอบทรักสามเศร้า จนไปถึงแนวบทที่เคยเล่นทั้ง ทริส สตราตัส และ ลิตา มาแล้ว แถม อีฟก็ทำออกมาได้ดีซะด้วย ตอนนี้เธอได้ก้าวขึ้นมาเป็นแถวหน้าของ ดีวา ปัจจุบันได้เต็มปากอย่างไม่ต้องสงสัย ล่าสุดได้คว้าแชมป์ดีวาส์ เป็นสมัยที่ 3 และเสียแชมป์ให้กับ เคทลิน หลังจากนั้นเธอก็ได้ประกาศลาออกจาก WWE เพื่อจะไปแต่งงานกับแฟนหนุ่มที่คบหาดูใจกันมานานหลายปีก่อนจะมีครอบครัวและใช้ชีวิตของเธอเอง
วงจรซีเอ็นโอ
วงจรซีเอ็นโอ () มาจากวงจรปฏิกิริยาคาร์บอน-ไนโตรเจน-ออกซิเจน บางครั้งก็เรียกว่า วงจรเบเทอ-ไวซ์เซกเกอร์ () คือปฏิกิริยาฟิวชั่นชนิดหนึ่งในจำนวนสองชนิดซึ่งดาวฤกษ์ใช้ในการแปลงไฮโดรเจนไปเป็นฮีเลียม ปฏิกิริยาอีกชนิดหนึ่งคือห่วงโซ่โปรตอน-โปรตอน สิ่งที่วงจรซีเอ็นโอต่างจากห่วงโซ่โปรตอน-โปรตอนคือมันเป็นวงจรเร่งปฏิกิริยา () แบบจำลองทางทฤษฎีแสดงให้เห็นว่าวงจรซีเอ็นโอนั้นเป็นแหล่งกำเนิดหลักของพลังงานในดาวฤกษ์ที่มีมวลมากกว่า 1.3 เท่าของมวลดวงอาทิตย์ ส่วนห่วงโซ่โปรตอน-โปรตอนนั้นจะมีความสำคัญในดาวฤกษ์ที่มีมวลประมาณเท่ากับดวงอาทิตย์หรือน้อยกว่า ความแตกต่างนี้มีเหตุจากระดับอุณหภูมิที่แตกต่างกัน คือ ในห่วงโซ่โปรตอน-โปรตอน ปฏิกิริยาจะเริ่มต้นที่อุณหภูมิประมาณ 4 x 10 เคลวิน ซึ่งทำให้มันเป็นแรงหลักในดาวฤกษ์ขนาดเล็ก ห่วงโซ่ซีเอ็นโอเริ่มต้นที่อุณหภูมิประมาณ 13 x 10 เคลวิน แต่พลังงานที่ได้ออกมานั้นเพิ่มขึ้นเร็วกว่าการเพิ่มขึ้นของอุณหภูมิ ที่ประมาณ 17 x 10 เคลวิน วงจรซีเอ็นโอก็จะเริ่มเป็นแหล่งกำเนิดพลังงานหลัก ดวงอาทิตย์มีอุณหภูมิที่แกนกลางประมาณ 15.7 x 10 เคลวิน และมีเพียง 1.7% ของนิวเคลียสฮีเลียมที่เกิดขึ้นในดวงอาทิตย์ที่มีกำเนิดมาจากวงจรซีเอ็นโอ
ผู้เสนอกระบวนการซีเอ็นโอมี 2 คนซึ่งต่างก็ทำงานแยกกัน ได้แก่ คาร์ล ฟอน ไวซ์เซกเกอร์ และ ฮานส์ เบเทอ โดยค้นพบในปี ค.ศ. 1938 และ 1939 ตามลำดับ
ทีโยน่า แอนเดอร์สัน
เอเชีย แอนเดอร์สัน หรือ ทีโยน่า แอนเดอร์สัน คือ นางแบบแฟชั่นชาวแอฟริกัน-อเมริกัน และเป็นผู้เข้าแข่งขันที่เป็นผู้ชนะเลิศ ในฤดูกาลที่ 12 ของรายการอเมริกาส์เน็กซ์ท็อปโมเดล
รางวัลภาพยนตร์แห่งชาติ สุพรรณหงส์ ครั้งที่ 20
รางวัลภาพยนตร์แห่งชาติ สุพรรณหงส์ ครั้งที่ 20 ประจำปี พ.ศ. 2553 จัดโดยสมาคมสมาพันธ์ภาพยนตร์แห่งชาติ เมื่อวันอาทิตย์ที่ 6 มีนาคม พ.ศ. 2554 ณ โรงภาพยนตร์ เอส เอฟ เอ็กซ์ ซีเนม่า ใน ศูนย์การค้า เซ็นทรัลเฟสติวัล พัทยา บีช พัทยา โดยปีนี้ทางผู้จัดงานได้วางธีมไว้ในรูปแบบ "Thai Films The Leader of Creative Economy" มีการมอบรางวัลทั้งหมด 16 รางวัล ในงานยังมีการมอบรางวัลสุพรรณหงส์เกียรติยศ ให้แก่ นายเจริญ เอี่ยมพึ่งพร และ สมศักดิ์ เตชะรัตนประเสริฐ
ผู้ชนะรางวัล จะเน้นด้วย ตัวหนา
สำนักวิจัยพิว
สำนักวิจัยพิว () เป็นหน่วยงานวิจัยไม่ฝักใฝ่ฝ่ายทางการเมืองที่สำคัญแห่งหนึ่งของสหรัฐอเมริกา ที่สำรวจความคิดเห็นของสาธารณชน วิเคราะห์ข่าวสาร วิจัยทางด้านสังคมวิทยา ฟังความคิดเห็นของหลาย ๆ ฝ่าย และนำผลการค้นพบตีพิมพ์ผ่านทางเว็บไซต์ ประเด็นที่ให้ความสำคัญมักจะเกี่ยวข้องกับเรื่อง ศาสนา การเมืองสหรัฐอเมริกา สังคม การต่างประเทศ และสื่อ
ทางสำนักอ้างว่าสื่อหลายแขนงมักจะอิงผลสำรวจของตน ทั้งนี้เมื่อค้นหาจากกูเกิล นิวส์ พบเจอคำว่า Pew Research Center กว่า 1600 รายการ และสำนักข่าวอย่าง BBC และ CNN ก็เขียนข่าวโดยอิงจากผลสำรวจของสำนักวิจัยเช่นเดียวกัน
ปัจจุบันสำนักวิจัยพิวมีโครงการวิจัยอยู่ 7 โครงการด้วยกัน
โครงการวิจัยเกี่ยวกับศาสนาและชีวิตสาธารณะ (Pew Forum on Religion & Public Life) วิจัยเกี่ยวกับศาสนาและผลกระทบที่มีต่อสังคมอเมริกา เรื่องที่ให้ความสำคัญคือ ศาสนาและการเมือง การทำแท้ง การวิจัยสเต็มเซลล์ ผู้รักร่วมเพศ การเจริญเติบโตของศาสนาอิสลาม และสถิติของผู้นับถือศาสนาในอเมริกาแบ่งตามเพศ อายุ รัฐ รวมทั้งยังเก็บข้อมูลสถานการณ์ด้านศาสนาทั่วโลก เช่น การจำกัดเสรีภาพทางศาสนา สถิติของผู้นับถือศาสนาทั่วโลก
ข่าวที่อิงจากผลสำรวจของโครงการนี้จะเรียกสำนักพิวย่อ ๆ ว่า พิวฟอรั่ม (Pew Forum) และเป็นหนึ่งในโครงการที่สื่ออ้างอิงมากที่สุด
โครงการวิจัยความคิดเห็นของประชาคมโลก (Pew Global Attitudes Project) วิจัยเกี่ยวกับการเมืองต่างประเทศ กรณีศึกษามีตั้งแต่ ทรรศนะของประชาคมโลกต่อศาสนาและการเมืองในประเทศของตน ทรรศนะของประชาคมโลกต่อสหรัฐฯ และหัวข้อที่สำคัญ เช่น ประชาธิปไตย การก่อการร้าย
โครงการวิจัยชาวฮิสแปนิก (Pew Hispanic Center) วิจัยเกี่ยวกับกลุ่มคนฮิสแปนิก (ละติน-อเมริกัน) ผลกระทบต่อประชากรสหรัฐฯ และผลกระทบทางสังคม
โครงการวิจัยการใช้อินเทอร์เน็ตและชีวิตของชาวอเมริกัน (Pew Research Center's Internet and American Life Project) วิจัยการใช้อินเทอร์เน็ตและผลกระทบต่อชีวิตวัยเรียน การทำงาน ครอบครัว สังคม
โครงการวิจัยเพื่อสังคมและสื่อ (Pew Research Center for the People and the Press) วิจัยเกี่ยวกับข่าวสารปัจจุบัน และการที่สังคมให้ความสนใจกับข่าวนั้น ๆ
โครงการวิจัยแนวโน้มทางสังคมและประชากร (Pew Social and Demographic Trends)วิจัยเกี่ยวกับพฤติกรรมและความคิดเห็นของคนอเมริกันต่อการทำงาน ครอบครัว สาธารณสุข ชุมชน และรวมเข้ากับข้อมูลทางสังคม เศรษฐกิจ
โครงการวิจัยสื่อ (Pew Research Center's Project for the Excellence of Journalism)สำรวจและพยายามสรุปให้สาธารณชนเข้าใจเกี่ยวกับเรื่องที่สื่อให้ความสนใจ พัฒนาการของสื่อ ปัจจัยและเหตุผล
โรงเรียนโชคเพชรพิทยา
โรงเรียนโชคเพชรพิทยา สังกัดสำนักงานเขตพื้นที่การศึกษาสุรินทร์ เขต 1 จังหวัดสุรินทร์กระทรวงศึกษาธิการ แต่เดิมตั้งอยู่ที่หมู่ที่ 7 บ้านนานวล ตำบลคอโค อำเภอเมือง จังหวัดสุรินทร์ เริ่มแรกก่อตั้งนั้นเป็นโรงเรียนสาขาของโรงเรียนสวายวิทยาคาร ตำบลสวาย อำเภอเมือง จังหวัดสุรินทร์ โดยมีนายพร สายแก้ว ตำแหน่งอาจารย์ใหญ่โรงเรียนสวายวิทยาคารขณะนั้น ร่วมกับผู้นำชุมชนนายสวัสดิ์ เรืองสุข กำนันตำบลคอโคและชาวบ้านสมัยนั้น ได้ตระหนักถึงความสำคัญของการศึกษาของเยาวชนในชุมชนนั้นที่ไม่มีโอกาสได้เรียนต่อในระดับชั้นมัธยมศึกษา และเพื่อเปิดขยายโอกาสการศึกษาให้กับเยาวชน จึงได้จัดตั้งโรงเรียนสาขาที่หมู่บ้านนานวล ตำบลคอโค อำเภอเมือง จังหวัดสุรินทร์ โดยอาศัยศาลาหมู่บ้านนานวลเป็นที่เรียนหนังสือโดยเปิดเรียน เมื่อวันที่ 16 พฤษภาคม พ.ศ. 2534 โดยมีนายฤกษ์ชัย พวงนาค เป็นผู้ดูแลโรงเรียน มีนักเรียนชั้น ม. 1 จำนวน 56 คน
ในปี พ.ศ. 2536 กรมสามัญศึกษา กระทรวงศึกษาธิการ ได้ประกาศจัดตั้งเป็นโรงเรียนมัธยมศึกษา เมื่อวันที่ 3 มีนาคม พ.ศ. 2536 ใช้ชื่อว่า “โรงเรียนโชคเพชรพิทยา” ใช้อักษรย่อว่า “ช.พ.” เป็นโรงเรียนสหศึกษาเปิดสอนในระดับชั้นมัธยมศึกษาตอนต้น โดยมีนายฤกษ์ชัย พวงนาค เป็นครูใหญ่คนแรก มีครูทั้งสิ้นจำนวน 10 คน นักเรียน 278 คน
และกรมประมงจังหวัดสุรินทร์ ได้ขุดบ่อเลี้ยงปลา ประมงหมู่บ้าน งบประมาณ 120,000.-บาท
จำนวน 1 บ่อ
ในปีการศึกษา 2550 ระหว่างวันที่ 23-25 พฤษภาคม 2550 โรงเรียนรับการประเมินคุณภาพภายนอก รอบที่ 2 จาก สมศ. (องค์กรมหาชน) และผลการประเมินได้รับการรับรองว่าผ่านเกณฑ์การประเมิน
รัก-ยม
รัก-ยม เป็นภาพยนตร์ไทย จากบทประพันธ์ของ ป.พิมล เข้าฉายเมื่อวันที่ 14 กุมภาพันธ์ พ.ศ. 2512 บริษัทผู้สร้างโดย พันธุ์ทองภาพยนตร์ สร้างบทภาพยนตร์โดย ประสิทธิ์ ศิริบรรเทิง อำนวยการสร้างโดย จินดา พันธ์ทองดี กำกับการแสดงโดย พันคำ ถ่ายภาพโดย ฉลอง ภักดีวิจิตร
รัก-ยม นำแสดงโดย มิตร ชัยบัญชา, เพชรา เชาวราษฎร์, อดุลย์ ดุลยรัตน์, ศรินทิพย์ ศิริวรรณ, ศศิธร เพชรรุ่ง, ท้วม ทรนง และ ชาลี อินทรวิจิตร
ณ หมู่บ้านสะแกลาย สีดา (จุฑารัตน์ จินรัตน์) อดีตนางเอกละครชื่อดัง อาศัยอยู่กับลูกสาวชื่อแสงดาว (เพชรา เชาวราษฏร์) ที่สนใจอยากเป็นศิลปินนักแสดงอย่างแม่สีดา แสงดาวรบเร้าแม่ให้ช่วยสนันสนุนแต่สีดาทัดทาน สีดามี รัก-ยม คอยช่วยเหลือตลอดมา แต่ต่อมาสีดาผิดคำสาบานที่ให้ไว้กับรัก-ยม สีดาจึงตกต่ำและยากจนลง คืนวันหนึ่งแสงดาวได้อธิษฐานต่อ รัก-ยม ให้รัก-ยมช่วยเหลือเธอ แล้วได้นำเอา รัก-ยม ติดตัวหนีออกจากบ้านมุ่งเข้ากรุงเทพฯ
ที่สำนักงานสร้างภาพยนตร์ในกรุงเทพฯ จักรา (มิตร ชัยบัญชา) ผู้อำนวยการสร้างหนุ่ม ที่กำลังต้องการหานางเอกใหม่ เพราะวงเดือน (ศศิธร เพชรรุ่ง) นางเอกดาวรุ่งแม้มีชื่อเสียงโด่งดัง แต่จักราเห็นว่าวงเดือน แสดงภาพยนตร์เรื่องใหม่ของเขาได้ไม่ถึงบทบาท วันหนึ่ง แสงดาวเดินไปด้วยความหิวโหย ประกอบกับความร้อน ทำให้เธอเป็นลมล้มฟุบลงหน้าบ้านหลวงวิเศษสรรพการ (วงศ์ ศรีสวัสดิ์) คนทำสวนได้ช่วยจนฟื้น สอบถามจนได้ความ บังเกิดความสงสารจึงพาเข้าไปกินข้าวที่เรือนครัวในบ้านหลวงวิเศษ แสงดาวกับรัก-ยม จึงช่วยกันกินข้าวปลาจนหมด ทั้งครัว คุณนายละออ (ศรินทิพย์ ศิริวรรณ) ภรรยาหลวงวิเศษ มาพบ จึงสอบถาม คุณนายละออเห็นใจจึงรับไว้ แสงดาวได้ขอให้วงเดือนลูกสาวหลวงวิเศษฯที่เป็นดาราช่วยสนับสนุนเธอ แต่สิ่งที่ได้รับคือเสียงหัวเราะ เยาะเย้ย ด้วยความสวยของแสดงดาว ทำให้วงเดือนอิจฉาคิดกับคุณนายละออทรมานแสงดาวให้ทำงานหนัก แต่แสดงดาวก็อดทน เพราะได้ รัก-ยมช่วย
ต่อมา เชนย์ (อดุลย์ ดุลยรัตน์) พระเอกเนื้อหอมได้มาบ้านหลวงวิเศษฯ พบแสงดาว ความสวยและมีแววของดาว เชนย์จึงเอ่ยปากชวนแสดง แสงดาวดีใจ วงเดือนรู้ก็เกิดความริษยา วงเดือนไล่แสงดาวออกจากบ้าน ราชสีห์ได้ขับรถชนแสงดาว ราชสีห์นำแสงดาวไปโรงพยาบาล หลังฟ้นราชสีห์แมวมองของจักราได้นำความไปบอกจักรา ผู้อำนวยการสร้าง จักราได้เห็นดีใจสั่งให้ทำการฝึกซ้อมบทบาทให้กับแสงดาว แสงดาวอธิษฐานให้ รัก-ยมช่วย ผลภาพยนตร์เรื่องแรกที่เธอแสดงได้รับการต้อนรับ หลังเป็นดาราแสดงดาวอยู่สุขสบาย ในทางส่วนตัวจักราผู้อำนวยการสร้างหน่มกับแสงดาวนั้นมีใจให้แก่กัน แสดงดาวลืมตัว รัก-ผม เห็นว่าเป็ฯการกระทำผิดคำมั่นสัญญา จึงลงโทษแสงดาวให้ตกต่ำลง สุดท้านงานแสดงของแสงดาวหยุดชะงัก แสงดาวต้องกลับมาอยู่กับสีดา ขณะที่ราชสีห์ ได้บอกคุณหลวงว่าแสงดาวเป็นลูกของสีดา อดีตภรรยาคุณหลวง คุณหลวงจึงรู้ว่าแสงดาวคือลูก คุณหลวงไปพร้อมกับจักรา ไปพบกับสีดา และแสงดาว แล้วทุกคนก็ปรับความเข้าใจกัน อยู่กินกันอย่างมีความสุข